
Apni baat 

Shara'ai nikaah aur kamiyab izdewaji zndagi ke 
ta'alluq se Islami aadaab aur ahkaam par mushtamil 
yeh aik mukhtasar kitaab aapke haton mein hai, nikaah 
na sirf yeh ke aik baalig aur zehni aur jismani ae'tebat 
se sehatmand insan ki fitri aur paidayeshi zarurat hai 
balke ye uski samaji awr deeni zarurat bhi hai,nikah ke 
bagair insan ka ik muhazzab aur samani makhlooq ki 
haisiyat se zameen par zndagi guzarna mumkin nahi. 

Islam mein nikaah ko bahut ahmiyat di gayi hai, Islam 
ne nikah se muta'alliq harpahlu se apne manne walon 
ki rahnumayi ki hai, usne nikah ki takeed aur targeeb ke 
sath uske liye aise usool aur zabte aur hidayat w aadab 
muqarrar kiye hain jin se nikah ka amal aasan ho jaye 
sath hi uski bunyad par mard w aurat ke darmiyan qa'im 
hone wale ta'alluq w mahabbat ko mazbooti aur dawam 
mile. 

Afsos ki baat hai ke aaj Ummat ki aksariyat ne nikaah 
ke ta'alluq se shara'i aadab aur ahkam se kinara kashi 
aur aeraz w be tawajjuhi ka rawayya apna rakha 
hai,nateeje ke taur par nikah ka amal na sirf ye ke aaj 
mushkil tar ho gaya hai balke nikah ke zari'e wajood 
mein aane wala rishta bhi napaydari ki soorate haal se 
dochar hai.mu'ashare mein talaq ki as qadar kasrat hai 
ke Allah ki panah. 

Main ne yeh kitab is maqsad se tarteeb di hai ke woh 
is silsile mein logon ki rahnumayi aur shadi ke ta’alluq 
se mu'ashare mein raah pa gayi kharabiyon aur 
kamzoriyon ki islaah ka zari'a bane, main ne poori 
koshish ki hai ke koi be daleel aur gair mustanad baat 
kitaab mein na aaye ,aga insan hone ke nate kahein 

a/sa ho gaya ho to ba zauq hazraat rahnumayi farma 
kar shukriye ka mauqa dein , Allah ta'ala se du'a hai ke 
woh is kitaab ke nafa' bakhsh aur ebrat w hidayat ka 
zari'a banaye Aameen. 

Muhammad Sajid Usaid Nadwi 
Nazim:Jamia Hafsa (raz)lil banat Quila Golkunda. 

W Imaam w khateeb Masjid Taqwa Tolichowki ,Hyd. 
9/10/2015 

Nikaah kion ? 

Nika ah kia hai ? 

Insaani samaaj mard aur 'aurat se wajood mein aata 
hai,mard ke sath 'aurat ko is liye paida kia gay a ke dono 
ke milaap se insaani nasi aage badhe, isi maqsad se 
dono ke darmiyan padaishi taur par aik doosre ki taraf 
kashish aur khinchao rakha gaya hai. isi fitri kashish ki 
bina par baligh hone ke sath hi yeh dono aik doosre ki 
zaroorat mahsoos karte hain aaur aik doosre se sukoon 
hasil karna chahte hain. 

Insaanon ki tarah doosre jaandaron mein bhi ye jinsi 
kashish payi jati hai,phir sawaal yeh hai ke is baare 
mein insaanon ko doosre jaandaar se kia cheez alag 
karti hai?is ka jawaab ye hai ke mard aur 'aurat ke 
darmiyaan jo jinsi aur shahwaani(sexual)khahish rakhi 
gayi hai us ki takmeel ke do raaste the: 

Aik ye ke un ko is baat ka ikhtiyaar dia jaye ko woh 
aazaadi ke saath jis tarah chahen apni jinsi piyaas 
bujhayen aur apni khahish poori karen. 

Doosra raasta yeh tha ke aik mazboot aur shareefana 
nizaam ke zariye aik mard aur aurat ko aik doosre se jodh 
dia jaye aur is khahish ki takmeel ka mauqa dia jaye. 

Har aqlmand aadami yeh faisala karsakta hai ke 
pahli soorat doosre jaanwaron ke la'iq to ho sakti hai 
lekin insaanon ke munaasib bilkul nahi, isliye ke insaan 
sirf aik haiwaan hi nahi balke woh aik samaaji makhlooq 
bhi hai, aur is haisiyat ki bina par us ke kandhon par 
faraiz aur zimmedariyan daali gayi hain ,in zimmedarion 
ki adayegi ke liye woh khaas mahaul aur makhsoos 

qism ki tarbiyat aur dekh rekh ka mohtaaj hai.aur uski 
ye mohtaaji chand dinon ya ha hafton aur maheenon ki 
nahi, balke saalon tak baaqi rahne wali hai. 

pahli soorat mein to bas aisa hoga ke mard thodi der 
ke liye mil kar aur lutf hasil karke alag hojaye aur is 
milne ke nateeje(hamal, paidayish aur doodh pilaane 
waghaira) ki saari zimmedari akeli 'aurat ke sar aajaye. 

zaahir si baat he ke aik akaili 'aurat in sari zimme- 
-daroyon ko nibhane ke la'iq nahi ho sakti. 

Is tarah insaani nasi ki hifaazat doosre raaste se hi 
mumkin hai, is liye ke is raaste se mard aur 'aurat ka 
mustqil ta'alluq qayim hota hai aur zimmeriyon ki 
taqseem ki bunyaad par donon bachche ki parwarish 
aur tarbiyat ki zimmedaari nibhate hain. 

Islaami shari'at men mard aur 'aurat ke aazaadana 
milne ko "zina" qaraar diya gaya hai aur use badtare- 
-en jurm qaraar de kar us ke liye Aakhirat ki sakht saza 
ke saath sakht duyawi sazayen bhi muqarrar ki gayeen 
hain, agar zina kaar mard ya 'aurat shaadi shuda na ho 
to 100 kodhe aur aik saal ki jala watni ki saza hai ,aur 
shaadi shuda hon to paththron se maar maar kar halaak 
kardene ka hukm hai. 

Mard aur 'aurat ke shareefana tareeqe par aik doosre ke 
saath milne ka naam "Nikaah" hai. nikaah hi mard ke saath 
'aurat ki paidaish ke maqsad ki takmeel ka zari'a hai. 

Nikaah na sirf ye ke insaani nasi ki paidaish aur tarbiyat 
ka be khatar aur mahfooz zari'a hai balke us ke zari'ae 
mard aur 'aurat ke darmiyan jo mahabbat aur ta'alluq 
wajood mein aata hai woh apni misaal aap hai, Nabi 
(sallallahualaihi wa sallamjne farmaya hai: 

"do aapas mein mahabbat karne walon ke 
liye shadi jaisi koi cheez nahi dekhi gayi" 

(Sheeh I bn Maja:1597) 

Insaan ki zindagi mein Nikaah ki ahmiyyat: 

Nikaah insaan ki fitree zaroorat bhi hai aur samaaji 
zaroorat bhi ,isi tarah nikaah insaan ki deeni w shra'i 
zaroorat bhi hai,Nabi (sallalla hu alaihi wa sallam)ka 
farmaan hai: 

"jab banda nikaah karta hai to uska aadha 
deen mukammal hojaata hai” 

(Sunan Baihaqi, Al Saheeha:625) 
aur isi hawaie se Nabi(sallallahualaihi wa sallamjki ye 
Hadees bhi padhne ke qabil hai, Asp ne farmaya: 

"turn mein se aik ki sharmgaah mein Sadaq 
hai" 


Sahaba(razi Allah anhum)ne arz kia: 

"ae Allah k Rasool! ham apni shahwat 
poori karen aur us par hamen sawaab se 
nawaza jaye?" 

Aap(sallallahualaihe wa sallam)ne farmaya: 
"batlayolagar aadmi apni sharmgaah 
haraam jagah istemaal kare to kia woh 
gunahgaar nahi hoga?isi tarah jab woh use 
halaal jagah par istemaal kar raha hai to 
woh ajr ka mustahiq hoga" 

( Bukhaari:5354 :Muslim: 1 628) 

Nikaah aur Islaam: 


Islaam ne nikaah ya doosre lafzon men shadi shuda 
zindagi ko bahut ahmiyat di hai, is ka andaaza is baat se 
kia ja sakta hai ke Islaam ne na sirf ye ke nikaah ki 
targheeb wa takeed ki hai balke use aasaan se aasaan 
tar banaane ke sath un tamaam baaton ko bhi door 
karne ka poora ehtemaam kia hai jin se nikaah ki raah 
mein rukaawat paida ho. 

Niakaah ka shra'ai hukm; 

Nikaah Nabiyon aur Rasoolon(alailhemussalam) 

ki intehayi takeedi sunnaton mein se aik hai, Allah ta'ala 
ka irshaad hai: 

"ham ne aap se pahle bahut se Rasool 
bheje aur ham ne un sab ko beewi aur 
bachchon wala banaya tha"(AI Rad:28) 
is sisile mein Nabi(sallallahualaihe wa sallam) ka 
irshaad hai: 

"chaar baaten Rasoolon ki Sunnaton mein 
se hain,khushboo istemaal karna, nikah 
karna, miswaak karna aur haya" 

(Ahmed 5/412) 

isi tarah Aap (sallallahualaihe wa sallam)ne farmaya: 
"nikaah mera tareeqa haijisne mere 
tareeqe par Amal na kia woh mujh se 
nahi.shadi karo kionke mein tumhari kasrat 
ke baa'is (doosri)Ummaton par fakhr 
karunga" (Sheeh Ibne Maja:1456) 

Jo shaks nikaah ki qudrat rakhta ho aur use burayi 
mein padhne ka khatra mahsoos ho raha ho uske liye 
nikaah karna farz hai 'isliye ke zina haraam hai ,isi tarah 
woh saari cheezen jo zina ka sabab banen haraam 
hungi,to jo shaks apne baare mein zina mein padhne ka 
khatra mahsoos kar raha ho us ke liye zaroori hai ke 
woh khud se is khatre ko door kare , agar iska door 
karna nikaah hi se mumkin ho to phir nikaah karna us 
ke liye wajib hoga (Assailuljarrar Imaam shaukani 3/243) 
Aur jo shaks nikaah ki khahish ke bawajood nikaah 
karne se qaasir aur ’aajiz ho use rozon ki pabandi karni 
chahiye,Sayyaduna Ibne Mas'ood (Razi Allah anhujse 
riwayat hai,Nabi(sallallahualaihe wa sallam) ne farmaya: 
"Ae naujawanon ki jama'at turn men se jise 
nikaah karne ki isteta 'at ho use nikaah 
karlena chahiye 7 kionke nikaah nazar ko 
jhukaane wala aur sharmgaah ko mahfooz 

karne waala hai aur jise isteta'at na ho us 
ke liye roze ka ehtemaam zaroori haijsliye 
ke roza us ke liye dhaal hai" 

( Bukhari:5060, Muslim: 1400) 

Nikaah aur Salaf e Saleheen(R): 

Shari'at ki taraf se nikaah ki khaas takeed w targh- 
-eeb ki bina par buzragane salaf nikaah ko badhi 
ahmiyat dete the aur ghair shadi shuda zinadgi ko badhi 
zillat iv haqaarat ki nigaah se dekhte the, Sayy- -duna 
Abdullah bin Abbas(R)farmate hain: 

" bhaiyolnikaah karlo,kionke shaadi shuda 
zindagi ka aik din ghair shadi shuda znidagi 
ki itne aur itne barson ki 'ibaadat se behtar 
hai" 

Sayyaduna Abdullah bin Mas'ud kahte hain: 

"agar meri zindagi ke sirf das roz rah jayen 
tab bhi main shadi karlena pasand karunga 
Jake ghair shadi shuda haalat mein Rab ko 
munh na dikhaun" 

(Tohfatul 'aroos page:56,34) 

Sayyaduna Shaddad bin Aous (R) farmate hain: 

"meri shadi ka intezaam karo.kionke Nabi 
(sallallahualaihe wa sallam) ne mujhe 
wasiyyat ki hai ke main ghair shadi shuda 
haalat mein Allah se mulaaqaat na karun" 
(Ahkamul Qur'an Jassas 3/354) 

Mashhoor Tabe'ai Sayyaduna Tawoos(r) farmate hai: 
"naujawaan ki 'ibaadat us waqt tak mukam- 
-mal nahi hoti jabtak ke woh nikaah na kar 
le" (Musannaf Ibne Abi Shaiba:4/1 27) 

Nikaah ke silsile mein wali aur samaaj ki 
zimmedaari: 

Islaami shari'at ne na sirf yeh ke aik baaligh shaks ko 

zaati aur shakhsi taur par shadi karne ki takeed ki balke 
samaaj ke zimmedaar afraad ko bhi is baat ki takeed ki ke 
woh ghair shaadi shuda logon ki shadi ki fikr karen, Qur'an e 
Majeed men Allah ta'ala ka irshad hai: 

"turn mein se jo mard aurat be nikaah hon unka 
nikaah kardo aur apne naik bakht (momin) 
ghulaam ka bhi, agar woh muflis bhi honge to 
Allah t'ala unhein apne fazl se ghani banadega 
Allah t'ala kushaadgi wala aur ilm waala hai" 

(Al Noor:32) 

Aayat me khitaab ya to ladhki ke sarparaston se hai 
ke woh apni zere wilayat ladhkiyon aur ghair shadi 
shuda khawateen ki shadi ki tadbeer w sai karein,un ke 
liye rishton ki talash w justujoo mein lage rahen aur 
munasib uar shar'ee taur par qaabile qabool rishton ki 
farahami ke ba wajood un ki shadi mein takheer hargiz 
na karen, Nabijsallallahualaihe wa sallamjis Hadees se 
is zimmedaari ki nazakat aur ahmiyat ka andaza karna 
chahiye, Aap (sallallahualaihe wa sallamjne Farmaya: 
"Tauraat men likha hai ke jis shaks ki bed 12 
saal ki umr (ya'ni bulooghat) ko pahunch gayi 
aur us ne uska nikaah nahi kia aur woh gunaah 
ki murtakib hui to gunaah us ke walid par hoga" 

(Shu' abut Eimaan: 1 13) 

yahi wajah hai ke Sahaaba aur Salaf iska badha 
ehtemam karte the,mashhoor tabea'i Ahnaf bin qais (R) 
farmate hain: 

"apne ghar ke kisi kone mein kisi azdahe 
ka wajood mujhe is baat se ziyada pasand 
hai ke ghair shadi shuda aurat ke liye us ke 
laiq mard ki taraf se paighaam aaye aur 
mein use rad kardun" 

(Musannaf Ibne Abi Shaiba 4/127) 

ya phir Aayat mein khitaab afrade umaat se hai aur 
Free downloading facility for DAW AH purpose only 


www.minhaj usunat. com 

Sbadki (cion aur kaise? J) i 14 J ^ Maktaba Al-Faizi\ 

maqsood is baat ki takeed hai ke mu'ashra ke ghair 
shadi shuda afraad ko shadi ki targheeb di jaye, nikaah 
ke 'amal ko aasaan banaya jaye, us ki raah ki rukaawton 
ko door kia jaye aur nikaah ki khahish aur zaroorat 
rakhne wale afraad ka nikaah ke asbaab aur zaroori 
akharajaat ki farahami ke silsile mein hattal imkan 
t'awun w madad ki jaye,Nabi aur Sahaba wagharhum 
ke daur mein ghair shadi shuda logon ko shaadi ki 
targheeb aur unka mali t'awun karne ki baat 'aam thi. 
Sayyeduna Buraid (R) se riwayat hai ke: 

"jab Ali (R)ne Fatima(R) ke liye nikaah ka 
paighaam dia to Rasool (sallailahualaihe 
wa sallam) ne farmaya:shadi ke liye 
waleema zaroori hai, is par Sa'd ne arz kia 
ke mere zimme itni aur itni makai hai" 

(Musnad Ahmed 5/359) 

Syyeduna Sa'eed bin Jubair (R)kahte hain: 

"mujh se Ibn Abbas ne poocha kia turn ne 
shadi karlt hai?main ne kaha nahi,to unhon 
ne farmaya:to phir turn shadi kar hi lo isliye 
ke is ummat ke behtareen fard (Nabi sallall- 
-ahualaihe wa sallamjbahut si beewion 
wale the" (Bukhaari:5069) 

Maisara rahimahullah kahte hain ke mujh se Imam 
ta'aus rahimahaullah ne kaha: 

"turn shadi zaroor karlo warna mein tumse 
wahi baat kahunga jo Umar (R) ne 
Abuzzawa'air se kahi thi ke tu shadi ya to 
isliye nahi kar raha hai ke tu namard hai ya 
phir tu badkaar hai" 

(Albayan wattabyeen 2/204) 

Ghareebi aur tangdasti rukaawat na bane: 
Surah Noor ki piche naql ki gayi Aayat mein farmaya 

gaya hai: 

"agar woh muflis bhi honge to Allah t'aala 
unhen apne fazl se ghani kar dega" 

Tafseer Ahsanul bayaan mein Hafiz Salahuddin Usuf 
is aayat ki tafseer mein likhte hain: 

"ya'ni mahaz gurbat aur tangdasti nikaah 
mein mane' nahi hona chahiye ,mumkin hai 
nikah ke ba'd Allah t'ala unki tang dasti 
apne fazl se 'us'aat aur faraakhi mein badal 
de ,Hadees mein aata hai:teen shaks hain 
jin ki Allah zaroor madad farmaata 
hai.nikaah karne wala jo paakdamni ki 
niyyat se nikaah karta hai ,mukaatab 
ghulaam jo adayegi ki niyyat rakhta hai aur 
Allah ki raah mein jihaad karne 
wala(Tirmizi)" 

Aik moqe' par Sayyeduna Abu Bakr (R)ne farmaya: 
"Logoltum Allah ke (nikaah karne kejhukm 
ki ta'meel karo lus ke badle Allah t'ala apna 
(ghani banane kajwa'da pura farmayega" 

Isi tarah Sayyeduna Umar (R) ne farmaya: 

"nikaah karo taake khushhaal bano" 

(Tafseer Ruhul ma'ani 18/49) 

Syyeduna Umar (R)farmaya karte the: 

"mujhe us faqeer par ta'ajjub hota hai jo 
shadi karke apni muhtaaji door karne ka 
saamaan nahi karta" 

(Tafseer Taiseerurrahman 2/104) 

Nabi (sallallahualaihe wa sallam) ne bhi shadi ko 
maaldari ka sabab batalaya hai, farmaya: 

"shadiyan karo auraten maal le kar 
aayengi" 

(Musnad bazzar ,Majma'uzzawaid:4/255) 

Mardon keliye aik se zayid shadiyon ki 
ijaazat: 

Islaam ne mardon ko aik se zayid shadi karne ki ijaazat di 
hai, Qur'an e Majeed mein Allah ta'ala ka irshaad hai: 

"aurton mein se jo bhi tumhein achchi 
lagen turn un se nikaah kar sakte ho, do do 
,teen teen char char se" (A! Nisa:3) 
yeh ijazat us zaat ki taraf se hai jo Aleem aur Hakeem 
hai isliye ham soch bhi nahi sakte ke ye hikmat aur 
maslihat se khali hosakti hai?lekin ham apni zaheri 
nigaahon se dekhen to is ijaazat ke piche bahut se 
inferaadi aur mu'asharati maslehatein aur maqaasid 
karfarman hain. 

Un mein aik badha maqsad mard aur aurat ko bad 
kaari se bachana aur un kijinsi zaroorat ki takmeel 
hai,ba'z mardon ki jinsi khahish tez hoti hai ,ab un ke 
saamne do raaste hain,ya to woh badkaari ka raasta 
ikhteyar karein ya phir doosri aurat se shadi karen, aik 
shareef aur naik insaan ke liye doosra raasta hi 
pasandeeda ho sakta hai. 

Aksar mulkon mein mardon ke muqable mein auraton 
ki ta'daad ziyada hoti hai,ta'daad ke is farq ke mukhtalif 
asbaab hain, is ke elaawa jangon aur deegar mukhtalif 
qism ke hadisaat ka shikaar umooman mard hi hote hain. 

Ab aisi soorate haal mein aik se ziyada shadiyon ki 
ijaazat na ho to yaqeeni taur par be hayayi phelegi, 
haraami auiaad ki kasrat hogi aur auratein samaj ke liye 
bojh bani rahengi. 

kabhi aisa bhi hota hai ke shauhar se pahle hi beewi 
budhape ki wajah se ya kamzori w beemaari kiwaj- -ah 
se hambistari ki qabil nahi rahtijs soorat mein aik hai 
yeh hai ke mard zinaa kari w bad kaari ka raasta 
ikhteyaar karlejs ke elaawa aik soorat ye hai ki mard 

beewi ko talaaq dede aur doosri shadi kar le zahir hai 
ke aisa karna aurat ke haq mein achcha aur munaasib 
nahi hoga aur yeh use uski aulaad se juda karne ka 
sabab hoga. 

mazeed ye ke aik aurat ko har maah Haiz ki aziyat w 
takleef se dochaar hona padhta hai,wiladat ke ba'd woh 
nifaas ki muddat se guzarti hai aur phir hamal ka 
zamana bhi hai, Haiz w Nifaas ki halat mein ham- -bistari 
jahan gandagi ki baat hai wahein aurat ki zahni aziyyat 
aur mard w aurat donon ki jismaani beemaari ka zariya 
bhi ban sakti hai,isi tarah hamal ka zmana ba'z auraton 
ke liye hambistari se nafrat ka zamana hota hai,aisi 
tamaam halaton mein mard aur aurat ki pareshaani ka 
hai aik se zaid shadi hai. 

Isi liye islaam ne aik se za'id shaadi ki ijaazat di, saath 
hi is soorat mein musawiyana bartaou aur aik sa sulook 
ki taakeed ki aur kaha: 

"agar tumhein barabari na kar sakne ka 
khauf ho to aik hi kaafi hai"(AI Nisa:3) 

Aur Nabi(sallallahualaihe wa sallam)ka farmaan hai: 
"jis aadmi ke paas do beewiyan hon aur 
woh un ke saath insaaf aur barabari ka 
bartao na kare to qiyamat ke din is haal 
mein uthega ke us k jism ka aadha hissa 
jhuka hua hoga" (Abudawood:2133) 
chaar se zayid ki soorat mein insaaf aur barabari 
chunke na mumkin tha, saath hi yeh ta'daad jinsi 
khahish ki takmeel ke liye kaafi thi is liye aik se za'id 
shadi ki ijaazat ko chaar tak hi mahdood kardiya gaya. 

Ab raha yeh sawaal ke aurat ke liye aik se ziyada ki 
ijaazat kion nahi?to is ke jawaab mein Allamah Ibn 
alqayyim tahreer farmate hain: 

"...agar aurat ko bhi chaar mardon ki bayak 

waqt ijaazat milti to intezaame aalam 
darham barham hojaata,nasab aur hasab 
gharat hojata, logon mein qatl aur gharat 
gari ka baazaar garm hota,balayen aur 
fitne phelte,woh ladhayiyan uthteen jo 
kabhi na dabtein, phir us aurat ka kia hashr 
hota jo chaar ke niche hoti aur khud un 
chaaron ka kaisa bura haal hota ?" 
ba'z log kahte hain ke aurat ki shahwat 
mard se ziyada hoti hai, ye baat bilkul 
ghalat hai, shahwat ka sarchashma hararat 
hai aur aurat aur mard ki hararat ka farq 
zahir hai,. ..zahir mein jo kuch nazar aata 
hai us ki wajah ye hai ke auratein faarigh 
hone aur nafqa ki zimmedaari na ho ne ki 
wajah se aur ba'z doosri kamzoori ki wajah 
se jazbaat ka shikaar ho jati haim aur apne 
nafs par qaabu nahi rakh pateen hain " (ae‘ 
la mul mo'aqqe'een urdu vol:1 page 372 ,373) 

Is daur ke bahut se jinsiyat ky mahireen ki tahqeeq ne 
yah wazeh kardia hai ke aik se za'id shaadi ke sisile 
mein Islaam ne mard aur aurat ke darmiyan jo farq 
rakha hai wo un donon ki fitrat ke bilkul muta- -biq 
hai.cunanche aik mahir jinsiyat Edward hartman ka 
bayaan hai: 

"mard ka fitri rujhaan aik se zaid shaadi ki 
taraf hia , aurat fitratan aik shadi chahti hai" 

( Marriage commissin report P:2.8) 

Aik aur mahire jinsiyat Dr.Mareer likhte hain: 

"aurat fitratan aik shauhar chahti hai jabke 
mard mein aik se ziyad ka rujhaan paya 
jaata hai" (Conduet and its disorders 
biologicaly considerd P.292.293) 

Nikaah kaise? 

intekhaab se le kar waleema ki da'wat tak 

Nikaah ka irada rakhne wale ke liye zaroori hai ke 
saathi ke intekhaab aur nikaah ke in'eqaad ke silsile 
mein un hidayaat aur aadaab ka lihaaz kare jo is sisile 
mein shari'at ki taraf se muqarrar kiye gaye hain, taake 
nikaah ki barkatein poori tarah haasil ho saken. 
Mushrik mard aur aurat se nikaah: 

Shareek e hayaat ke intkhaab ke liye uska musal- 
-maan aur tauheed wala hona zaroori hai, mushrik mard 
aur aurat se nikaah haraam hai, Allah t'ala ka irshaad 
hai: 

"aur shirk karne wali aurat se jab tak woh 
eemaan na layein nikaah na karo,eimaan 
wali laundi bhi shirk karne wali aazaad 
aurat se behtar hai agarche woh tumhein 
achchi lage aur shirk karne wale mardon ke 
nikaah mein apni auraton ko na do jab tak 
wo eimaan na le aayen ,eimaan wala 
ghulaam azaad mushrik se behtar hai 
agarche mushrik tumhein achcha lage,yeh 
(mushrik)log tumhein Jahannam ki taraf 
bulaate hain jabke Allah apne hukm se 
tumhein Jannat aur maghfirat ki taraf 
bulaata hai" (A! Baqra:221) 

Zinaakar mard aur aurat se nikaah: 

Jis tarah mushrik mard w aurat se nikaah ja'iz nahi usi 
tarah zinakaar mard w aurat se bhi shadi karna ja'iz 
nahi, Allah ta'aala ka irshaad hai: 

"Zaani mard sirf zaani ya mushrik aurat se 

nikaah karta hai aur zaani auat sirf zaani ya 
mushrik mard se hi nikaah karti hai aur ye 
(nikaah) musalmaanon par haraam kia gaya 
hia " (Al Noor:3) 

Sayyeduna Mursid bin abi Mursid Ghanawi (R) ne aik 
badkaar aurat ('Anaaq ) se shadi ka izhaar kia to 
Rasoolullah(sallallahualaihe wa sallam)ne farmaya: 

"us se nikaah na kar"(Abu dawood:2051) 

Isi tarah Syyeduna Abdullah bin Amr bin Aas (R) se 
riwayat hai: 

"aik musalmaan ne umme mahzool naami aik 
badkaar aurat se nikaah ke liye Aap (sallalla- 
-hualaihe wa sallam) se ijaazat chaahi to 
Aap ne isi mazkoora aayat ki tilawat farma kar 
use aisi aurat se nikaah karne se mana' 
kardia" (Ahmed 2/158) 

M uhrim ' auraton se nikaah: 

Mushrika aur zaaniya auraton ke elaawah un auraton 
se bhi nikaah haraam hai jinhein shari'at mein 
"muharramaat" qaraar diya gaya hai, muharr- -amaat ki 
do qismein hain (a)abadi muharramaat aur (b)'aarzi y a 
sababi muharramaat. 

Abadi muharramaat: 

Abadi muharramaat se muraad woh auratein hain jin 
se hamesha ke liye nikaah karna haraam hai, abadi 
hurmat ke asbaab teen hain 1)nasab, 2)raza'at aur 
3)musaharat. 

i.Nasabi muaharrmaat 

&....Ummahaat(mayein)in ke saath naniyan aur 
parnaniyan,isi tarah daadiyan aur pardadiyan bhi 
shaamil hain. 

% y...Banaat:(baitiyan)is mein potiyan, nawasiyan aur 
unki baitiyan shamil hain. 

r< r ...Akhawaat:(bahnein)sagi aur sauteli dono. 
%r...'Ammaat:(phoophiyan)is mein baap ki phoopiyan 
aur khalaayen dakhil hain. 

rt...Khaalaat:(khaalaayein)is mein maan ki khaalayen 
aur phoophiyan dakhil hain. 
rt...Bhatijiyan: haqeeqi,allati(baap ki taraf se) aur 
akhyaafi(maa ki taraf se) teenon qism ke bhaiyon ki 
baitiyan aur phir unki baitiyan aur nawaasiyan dakhil 
hain. 

£r\ . . Bhanjiyan:teenon qismon ki bahnon ki baitiyan aur 
nawaasiyan. 

2 .Raza'ai muaharrmaat: 

Kisi bachche ko Doodh pilaane par aurat ki hasiyat us 
ki maan ki ho jaati hai, is bunyaad par woh saare rishte 
haraam ho jaate hain jo nasab ki bina par haraam hote 
hain.jaisa ke Nabi(sallallahualaihe wa sallam) ka 
irshaad hai: 

"doodh peene se hurmat usi tarah saabit hoti 
hai jis tarah khoon (ke rishte)se hurmat 
saabit hoti hai" (Bukhaari:5099) 

Doosri riwayat ke alfaaz hain: 

"Allah ta'ala ne raza'at se bhi un rishton ko 
haraam kar dia hai jinhein nasab ki wajah 
se haraam kia hai" (Tirmizi:1 1 46) 

Doodh peene se hurmat us waqt saabit hogi jabke do 
saal ki umr ke andar aur paanch baar alag alag doodh 
pilaya gaya ho, Syyida Ayesha(R)farmati hain: 

"Qur'aan e kareem mein yeh hukm naazil kia 
gaya tha ke das martaba doodh pilaane se 
hurmat saabit hogi lekin phir use paanch 
martaba doodh pilaane se mansookh kardia 
gaya aur phir panch martaba pilaane se 
hurmat saabit hoti yayan tak ke Rasoolu- 

-llah(sallallahualaihe wa sallam) faut ho 
gaye aur mu'amala waisa hi raha" 

(Muslim:2635) 


3.Sasuraali muharramaat: 

rt...Baap aur daada ki biwiyan. 
rt...Biwi ki maan (daadi aur nani bhi) 

Biwi(jis se hambistari karli gayi ho)ki baiti. 

Baite ki biwi (bahu). 

Aarzi ya sababi muharramaat 

In se muraad woh auraten hain jin se aarzi aur waqti 
sabab ki bina par nikaah durust nahi,aisi aurato ki 
tafseel is tarah hai: 
rt...Biwi ki bahan(saali). 

sr...Biwi ki phuphi aur khaalajn se nikaah ki huramat 
Hadees se saabit hai,Nabi(sallallahualaihe wa sallam) 
ne irshad farmaya: 

"aik mard ke nikaah mein phuphi aur bhatiji 
aur khala w bhanji ko jama' nahi kia ja 
sakta "(Bukhari: 5 1 09, Muslim: 1408) 

In teenon se us waqt tak nikaah ja'aiz nahi jab tak biwi 
aqd mein hai, agar use talaaq ho jaye,lo iddat ke ba'd 
isi tarah uske inteqaal ke ba'd in se nikaah durust hai. 
rt...woh aurat jo kisi ke aqd mein ho, is se us waqt 
nikaah ja'iz hoga jabke ise talaaq ya khula ho jaye ya 
woh baiwa hojaye aur iddat guzaar le. 

In tamaam auraton ke elaawa doosri tamaam auraton 
se nikaah ja'iz hai,albatta tarjeeh ke un pahluon ko 
saamne rakhna chahiye jo shara'i taur par matloob aur 
pasandeeda hain. 

Deendaar sathi ka intekhaab: 

Unmein pahli baat yeh hai ke aurat/mard deendaar 
ho, Nabi(sallallahualaihe wa sallam) ka irshaad hai 
"aurat se nikaah chaar baaton ki bina par 

kia jata hai,us ke maal ki bina par, us ke 
khaandan ki bina par, us ke husn w jamaal 
ki bina par aur us ke deen ki wahaj se pas 
turn deendaar aurat se nikah karke 
kamyabi haasil karo,agar aisa na karo to 
tumhare dono hath mitti aaye” 

(Bukhari :5090, Muslim: 1 466) 
Nabi(sallallahualaihe wa sallam) ka farmaan hai: 

"sabse umda maal zikr karne wali zuban, 
shukr karne wala dil aur eeman wali biwi hai 
jo eeimaan ke sisile mein aadmi ki madad 
karne wali ho" (Tirmiz:3094) 

Aik riwayat ke mutabiq Nabi(sallallahualaihe wa 
sallamjne farmaya : 

"turn mein se har aik ko ...aisi eeman wali biwi 
karni chahiye jo aakhirat ke mu'amale mein us 
ki madadgaar bane" (Ibne Maaja : 1856) 

Deendaari ko intekhaab ka me'yaar banane ke sisile 
mein Nabijsallallahualaihe wa sallam), Sahaba aur 
aslaaf ne hamare liye badhi umda amali misaalein 
chodhi hain, Nabijsallallahualaihe wa sallam) ne apni 
phoophi ki beti syyeda Zainab bint Jahash ka nikaah 
apne aazaad karda ghulam Zaid bin Harisa se kia, 
chacha Zubair ki beti ka nikaah Miqdaad bin Aswad se 
kia jo aik habashi ghulaam the.(Fathul Bari:9/133) 
Syyeduna Abdurrahaman bin Aauf(R)ne apni bahan ki 
shaadi Bilal Habashi(R) se ki,Abuhuzaifa (R) ne apne 
bhai waleed ki beti ko aazad karda ghulam Salim(R) ko 
dia,isi tarah syyaduna Umar(R) ne apni sahebzadi 
Hafsa(R)ko Rasool()ke aqd mein aane se pahle Salman 
Farsi(R) par pesh kia tha. 

Syyeduttabe'aeen Sa'eed bin Musayyib rahimahullah 
ne apni beti ka nikaah apne aik gareeb shagir Abu 
wida'a se kardia halanke ye unki woh beti thi jis ke liye 

khaleefa Abdul malik ne apne bete Waleed ke liye 
nikaah ka pagham diya tha lekin Sa'eed rahimahullah 
ne use qabool nahi kia tha. 

Jis tarah mardon ki yeh zimmedari hai ke woh naik 
biwi ka intekhab kare usi tarha aurat ke wall ki bhi 
zimmedari hai ke woh us ke liye ah! aur naik mard 
dhunde. 

Nabi(sallallahualaihe wa sallamjne ummat ko us ka 
hukm dete huye aur deen w akhlaaq ke elaawa dusri 
cheezon ko me'yaar banane ke khatarnaak asaraat aur 
nuqsaanaat se aagah karte huye farmaya hai: 

"jab tumhare paas koi aisa shaks nikaah ka 
paigham laye jiska deen aur akhlaq tumhen 
pasand ho to us se nikaah kar do, agar turn 
aisa na karoge to zameen mein fitna aur 
bahut fasaad hoga" (Tirmizi:1084) 

Is mein koi haraj nahi ke aadmi apni bahan ya beti ka 
rishta naik logon par pesh kare,Umar(R)ne apni 
sahebzaadi ka rishta Abu Bakr(R)aur Usmaan (R)par pesh 
kia tha jaisa ke Bukhari mein riwayar maujood hai. 
Khubsoorat ladhki ka inthekhab: 

Intekhaab ke silsile mein asl to yahi hai ke deendari 
ko me'yaar banaya jaye lekin deendari ke sath agar 
zaheri husn bhi ho to ye sone par sohaga jaisa hai, 
Nabi(sallallahualaihe wa sallamjne achchi biwi ke 
awusaf mein aik wasf ye bhi bayaan farmaya hai: 

"jise shauhar dekhe to khush hojaye" 

(Ahmed 2/251) 

fuqaha ne shadi ke liye khubsoorat aurat ke intekhab 
ko mustahab qarar dia hai taake miyaa aur biwi ke 
darmiyan muhabbat aur ulfat qayim ho aur aadmi 
khubsoorat biwi na hone ki wajah se doosri khubsoorat 
auraton ko dekh kar dil bardashta na ho. 

Agar kisi maslihat aur zaroorat ka taqaza na ho to 
bakira (kunwari)aurat se nikaah karna behtar aur 
pasandeeda hai,Sayyeda Ayesha(R) se marwi he ke 
unhon ne Nabi(sallallahualaihe wa sallam)se pucha : 
"agar aap kisi wadi mein utrein, usmein aik 
darakht aisa ho jis se khaya ho aur aik 
doosra darakht ho jis se khaya na gaya 
ho, aap un mein se kis se apne ount ko 
khilana pasand karenge.aap ne farmaya us 
darakht se jis se khaya na gaya ho, us 
darakht se mu rad Ayesha(R)khud ko le 
rahi thein ke woh baakira thein. " 

(Bukhari :1 953) 

kunwari ladhki se nikaah mustahab isliye qarar diya 


gaya hai ke kunwari aurat ka dil kisi shaks ke saath laga 
nahi rah sakta jabke baiwa aur talaq shuda aurat ke dil 
mein apne pichle shauhar ka khayal ho sakta hai, jo 
mumkin hai is shauhar se be tawajjuhi ka sabab bane, 
Nabi(sallallahualaihe wa sallam) ne farmaya: 

"kunwari auraton se shadi karo isliye ke 
woh zaban ki ziyad meethi hoti hain,ziyada 
bachche paida kar sakti hain aur thodhi 
cheez par razi hojati hani"(lbne Maja:1861) 
Ziyada bachche paida karne wali aur 
mahabbat karne wali aurat ka inthekhab: 

Biwi ke intekhab mein is baat ka bi khayal rakhna 
chahiya ke woh ziyad bachche janne wali aur mahabbat 
karne wali ho,Nabi(sallallahualaihe wa sallamjka irshad 
hai: 

"ziyada mahabbat karne aur ziyad bachche 
wali aurat se nikaah karo isliye ke Qayamat 
ke din main tumhari kasrat ki wajah se 

doosri ummaton par fakhr karunga" 

(Abu Daud:2050) 

Aulaocl se mahabbat w shafqat karne wali 
aurat ka intekhab: 

Isi tarah is baat ko bhi peshe nazar rakha jaye ke 
aurat ke andar bachchon se mahabbat w shafqat karne 
ki sifat ho,Nabi(sallallahualaihe wa sallam)ka irshaad 
hai: 


"Ount par sawar hone wali(yani Arab) 
auraton me sab se behtar woh hain jo 
bachche par meharbaan aur shauhar ke 
saaman ki ziyada hifazat karne wali hain" 
(Bukhari: 1955) 

Ham umr aur qareebi umr jodhe ka 
intekhab: 

Qur'am w Sunnat mein aisi koi Nass nahi milti ke jis 
se shadi ke rishte mein bandhne wale mard w aurat ke 
darmiyan umr ki tahdeed ka pata chale ya mard ke liya 
apni umr se ziyad kam umr ki ladhki se nikaah ki 
muman'at ki baat samne aayejekin Allah ta'ala ka 
irshad hai: 

"aur mardon par auraton ke waise hi haq 
hain jaise un par mardon ke hain" 

(A! baqra:228) 

aur mard w aurat ki umr mein bahut ziyada farq hone ki 
soorat mein is baat ka ghalib imkan he ke dono barabar 
taur par aik doosre ka haq ada na karskein aur un mein 
se kisi ke jazbaat aur khahishat ki takmeel poore taur 
par na ho is liya behtar yahi hai ke ham umr aur qreebi 
umr jodhe ka intekhab kia jaye, is sisile mein hamein is 
riwayat se bhi rahnumayi milti hai ke jab Faima (R)ke 
liye Abu Bakr w Umar (R)ne nikaah ka paigham diya to 
Nabi (sallallahualaihe wa sallam)ne ye kah kar inkaar 

kar diya ke fatima kam umr aur choti hai.(Nasai:3223) 

Nikaah se pahle makhtooba ko dekhna: 

Upar zikr ki gayi aur doosre shara'i bunyadon par kisi 
aurat ke intekhaab ke ba'd use nikah ka paigham dene 
se pahle dekh lena mustahab hai, nikah se pahle 
makhtooba(mangetar)ko dekh lene ki khusoosi takeed 
ki gayi hai,syyeduna Jabir (R) se riwayat hai ke 
Nabi(sallallahualaihe wa sallam) ne irshad farmaya: 
"turn mein se koi jab kisi aurat ko nikaah ka 
paigham de to agar mumkin ho to us se 
woh kuch dekh le jo us ke liye nikah ka 
ba'is ho" 

Syyeduna Jabir (R)kahte hain : 

"phir main ne aik aurat ko nikah ka 
paigham diya aur khud chup kar use 
dekhne ki koshish karta raha yayan tak ke 
main ne us ki woh cheez dekh li jis ki gharz 
se shaadi karna cahta tha"(Abudawud:2082) 
Syyeduna Mugheera(R)kahte hain: 

"main ne aik aurat ko paigham e nikah 
diya,Nabi(sallallahualaihe wa sallamjne 
mujh se daryaft kia, kia tune use dekh 
liya?main ne kaha nahi to aap ne 
farmayaiuse dekh lo is tarah ziyada 
tawaqqu' hai ke turn mein ulafat paida 
hojaye "(Tirmizi: 1 087, Ibne Maja: 1 865) 

Shari'at ne jis maqsad ki khatir mard ko apni 
makhtooba ke dekh lene ki takeed ki hai us maqsad ka 
taqaza yeh hai ke makhtooba bhi mard ko dekh le 
,fuqaha ne ise bhi mustahab qarar diya hai. 

Khitba(paigham e nakah) se muta'alliq 
doosre masa'all: 

rt.khitbah ka matlab hai logon ke darmiyan ra'ij aur 

ma'roof tareeqe se aurat ke saamne nikaah ka paigham 
rakhna,agar paigham ka jawab haan mein hai to yeh sirf 
nikaah ka wa'da hoga na ke nikah, is liye paigham dene 
wale keliye woh aurat ab bhi ajnabiyya hai aur haraam 
hai jab tak ke nikah na ho jaye. 
rt.kisi musalmaan ke liye jaiz nahi ke woh apne kisi 
musalmaan bhai ke paigham par paigham de,is liye ke 
Ibne Umar (R)se riwayat hai: 

''Nabi(sallallahualaihe wa sallamjne is baat 
se mana' farmaya ke turn mein se koi kisi 
ke khareed o farokht par khareed w farokht 
kare aur is baat se bhi ke koi aadmi apne 
bhai ke paigham par paigham de us waqt 
tak jab tak ke pahle paigham dene wala 
chodh na de ya ijaazat na dede" 

(Bukhari:5142) 

tir.kisi aisi khatoon ko nikaah ka paigham dena jaiz nahi 
jo raj'ee talaq ki ' iddat guzar rahi hai, is liye ke woh ab bhi 
zaujiyat ke saye mein hai ,isi tarah aisi aurat ko khule 
lafzon mein nikah ka paigham nahi diya ja sakta jo talaq 
ba'in ki ya wafat ki 'iddat guzaar rahi ho,han ishaaron aur 
kinayon mein aisa kia jasakta hai.(AI Baqra:235) 

Mangni ki rasm aur angoothi: 

Naikaah ka paigham dene ke ba'd nikaah ke liye 
razamandi ke amal ya wa'da e nikah ko"mangni" kaha 
jata hai,shara'an mangni ka jaiz hona sabit hai, aur is 
mauqe par mahman nawazi aur tohfon ka len denjagar 
rasam nibhane ke taur par na ho tojbilkul jaiz haijekin ye 
'amal nikaah ko mushkil karne ka aik sabab banta ja raha 
hai aur is mein fuzool kharchiyan had se ziyada ho rahi 
hain balke is mauqe par hone wali da'wat nikaah aur 
waleema ki da'wat ka bhi munh chidhati nazar aati hain, is 
liye jaiz 'amal ko ziyada us' at na de kar chat mangni pat 

biyaah ke us mafhoom par 'amal kiya jaye jo 
Nabi(sallallahualaihe wa sallamjaur Sahaba w salat ke 
tarze amal se saabit hai to bahut behtar hoga,is se na 
jane kitni ghair shadi shuda jodhon ki shadi ke liye aasani 
paida hojayegi. 

Mangni ke mauqe par angoothi pahanne aur pahnane 
ka 'amal ghair Islaami hai is liye ke ye Eesaiyon ka 
mazhabi shi'aar aur tareeq ahai jaisa ke Allama 
Nasiruddin Alabani rahimahullah ne likha hai. 

(Adabuzzafaaf page:140.141) 

'Aqd e nikaah aur uske arkaan: 

Rishte ke intekhab aur paigham e nikah par razamandi ke 
ba'd mard aur aurat ka aik doosre ko shareek e hayaad 
tasleem kar lene ka 'amal "Aqd" kahlata hai, aik doosre ko 
shareek e hayat tasleem kar lene ka amal "eejaab w 
qabool'ke zari'e anjam pata hai, eejaab ka matlab hai mard 
ki taraf se ya aurat ke wali ki taraf se nikah ki peshkash aur 
qabool ka matlab hai is ko qabool karlena.youn eejaab ka 
'amal mard ki taraf se bhi ho sakta hai aur aurat ke logon ki 
taraf se bhi,isi tarah qabool ka amal bhi donon mein se kisi 
ki taraf se bhi ho skata hai, eejaab aur qabool "nikaah ke 
arkaan" hain,in ke baghair nikaah nahi ho sakta. 

yayan yeh jaan lena zaroori hai ke eejaab w qabool agar 
mazaq mein bhi ho to nikaah ho jayega is liye ke 
Rasoolullahjsallallahualaihe wa sallamjka irshad hai: 
"teen cheezon mein sanjeedgi bhi 
sanjeedgi hai aur mazaq bhi sanjeedgi hai" 

(Abu Daud:2 1 93, Tirmizi: 1 1 84) 

Aqd ki shartein: 

Jis tarah nikaah ke do arkaan hain usi tarah nikaah ki 
do sharten bhi hain: 
i. Nikaah ke liye wali ki shart: 

Aqd ki sharton mein se aik shart ladhki ke liye wali aur us 

ki ijaazat ka hona hai,Syyeduna Abu Moosa Ash'ari (R) se 
riwayat hai,aap(sallallahualaihe wa sallam) ka farman hai: 
"wali ki ijaazat ke baghair nikaah nahi " 

(Abu Daud :2082,Tirmizi:1 101) 
Ummulmo'meneen 'Ayesha(R)se riwayat 
hai,Nabi(sallallahualaihe wa sallam)ne farmaya: 

"jis aurat ne apne wali ki ijazat ke baghair 
nikaah kia us ka nikaah baatil hai,uska 
nikaah baatil hai" 

(Abu Daud :2083, Tirmizi:1 102) 

Aik riwayat mein wali ke baghair nikah karne wali 
aurat ko zaniya qarar diya gaya hai, Aap (sallallahu- 
-alaihe wa sallam) ka irshaad hai: 

"koi aurat kisi aurat ka nikaah na karaye 
aur na hi aurat (baghair wali ke)khud apna 
nikaah kare, jo aurat apna nikaah khud 
kare woh zaniyah hai" 

(Saheeh Ibne Maja:1527) 

ladhki ko wali ki ijaazat w raza mandi ko nazar andaz 
karke nikaah karne ki ijaazat na dene mein badi hikmat 
w maslihat hai,Allama IbnulQayyim rahmihulla likhte 
hain: 

"agar yeh(hukm) na hota to har zaani apne 
doston ko le kar aurat ke paas chala jata aur 
us se kah deta ke das dirham ke mahar par tu 
mujh se nikaah kar le woh han kah deti,us ke 
do badkaar dost us ke gawaah ban jaate,ab 
khoob munh kala karte" 

(Ae'lamul mu'aqqe'aeen) 

wazeh rahe ke wali se muaraad baap hai,baap ki 
ghair maujoodgi mein daada,phir bhai,phir chacha hai 
(ya'ni khaandani rishte daarjqareebi wali ki maujoodgi 
mein door ke wali ki wilayat durust nahi, agar kisi ke do 
wali hon aur nikaah ke moqe' par koi ikhtelaf hojaye to 

tarjeeh qareebi wali ko hogi aur donon wali barabar 
haisiyat ke hon to ikhtelaaf ki soorat mein haakim wali 
hoga. (Fathul Baari 9/186, Ibne Abi Shaiba:1 5963) 
yayan yeh wazaahat bhi zaroori hai ke agar kisi aurat 
ka wali zaalim ho aur munaasib rishta milne aur ladhki ki 
pasand ke ba wajood apne zaati mafaad ya ana ki 
khatir shaadi mein rukaawat ban raha ho to shara'i taur 
par aise shaks ki wilayat khatm ho jaati hai, Imaam Ibn 
Taimiyya rahimahullah likhte hain: 

"agar woh(ladhki) kisi shakhs ko pasand 
kare aur woh us ke la'iq bhi ho to us ke 
baap ,bhai,chacha ya jo bhi wali ho us ke 
saath uski shaadi karde agar woh us ko 
roke rakhe ya shadi mein rukawat daale to 
uska door ka wali ya hakim uski ijaazat ke 
baghair bhi us ka nikaah karsakta hai, is par 
ulama ka ittefaaq hai, wali ko uska nikah 
aise shaks ke sath kisi soorat nahi karna 
chahiye jise woh na pasand karti ho lekin jo 
us ke qabil ho aur usko pasand bhi ho to 
ulama ka ittefaq hai ke usko uske saath 
shadi karne se rokna nahi chahiye. 
jaahil aur zalim log usko roke rakhte hain ya 
apni marzi ke mutaabiq apni zati agraaz ke 
liye uski shadi kardete hain ,is men aurat ki 
koi maslihat nahi hoti, faide ke liye ya kisi 
adawat ke sabab usko uske qaabil shaks se 
juda rakhte hain, yeh tamaam kaam zulm aur 
dushmani hai,jinhen Allah aur uske Rasool 
ne haraam qaraar diya hai aur tamam 
musalmanon ka zulm wa 'adawat ke haraam 
hone par ittefaq hai"(Mamooul Fatawa: 32/40) 

2 .'Aqd ke liye gawahon ki short: 

Aqd ke liye doosri shart kam az kam do gawahon ka 

hona hai,Sayyeduna 'Imran bin Husain (R)se riwayat 
hai,Rasoolullah(sallallahualaihe wa sallam) ne farmaya: 
"wali aur do gawahon ke baghair nikaah 
nahi hota"(Dar Qutni 3/225, Baihaqi 
7/125,lrwaul Ghaleel :1860) 

Isi tarah Sayyduna ibne Abbas (R) farmate hai: 

"do 'adil gawah aur aik rahnuma wali ke 
baghair nikaah nahi hota" 

(Irwa'ul Ghaleel :1844) 

Sayyeduna Umar(R) ke paas aik shaks ka mu'amala 
laya gaya jis mein sirf aik mard aur aik aurat gawah thi 
to unhon ne farmaya: 

"yeh khufya nikaah hai aur main ise jaiz 
qaraar nahi deta aur agar turn is mein 
mazeed aage badhte to main rajm ka hukm 
deta" (Mu’atta:2/535) 

Nikaah ke wajibaat aur mustahab w ja'aiz 
umoor: 

Nikaah ke arkan w shuroot ke elawah uske kuch 
wajibaat aur musthabbat bhi hain,jinki pabandi gunahon 
se bachne aur sawab pane ka zari'a hai. 


Nikaah se qabl ladhki se ijazat lena: 

Nikaah se qabl ladhki ki razamandi aur uski ijazat hasil 
karna wajib hai,Nabi(sallallahualaihe wa sallamjka 
farman hai: 

"shauhar deedajbaiwa aur mutallaqa 
waghiara) ka nikaah us se zabani ijazat liye 
baghair na kiya jaye aur kunwari ka nikaah 
us se ijaazat liye baghair na kiya jaye" 
Sahaba(R)ne arz kiya"ae Allah ke rasoollus 
se ijazat hasil karne ki soorat kia hogijwoh 
mare sharm ke kaise bolegi)?"Aap ne 
farmaya :yeh ke woh khamoosh rahe” 

(Bukhari:5136, 1419) 

Nabi(sallallahu alaihe wa sallam) jab apni kisi 
sahebzadi ka nikah karna chahte to aap us ke parda ke 
paas baith jaate phir farmate ke fulan shaks ne fulan ke 
liye rishta bhaija hai,agar woh khamoosh rahti to yeh 
unki ijazat samjhi jati. (Ahmed w Abu ya 'la ) 

Isi tareeqe ke mutabiq jab sayyaduna Ali(R) ne 
Sayyedah Fatima(R) ke liye nikaah ka paigham dia to 
aapjsallallahu - -alaihe wa sallam))ne unse farmaya : All 
tumhara tazkira kar raha hai. jis par woh khamoosh 
raheen to aap ne unka nikaah kardiya 

(Musnad Bazzar, Majma'uzzawaid4/278) 

Ijazat lene ke liye gawahon ki maujoodgi zaroori nahi .yeh 
aik rasm hai jo nibhayi ja rahi hai. 

Shari'at ne ladhki ko yeh ikhtiyar diya hai ke agar us ka 
wali uski ijaazat aur razamandi ke bina kisi se uska nikaah 
karde to agar woh chahe to nikaah faskh kara sakti 
hai,Sayyeduna Abdullah bin Abbas(R) se raiwayat hai: 

"aik kunawari ladhki Nabijsallallahualaihe 
wa sallam) ke paas aayi aur batane lagi ke 
uske walid ne us ka nikaah kardiya hai 
halanke woh (ladhke ko) pasand nahi karti 
to aap ne use ikhtiyar dediya" 

(Abudaud.lbn Maja:1 875, Ahmed) 

Isi tarah aik Sahabiya khansa binte khizaam ansariyya se 
riwayat hai: 

"unke walid ne unka nikaah kardiya jabke 
woh baiwah thein.unhon ne is ko na 
pasand kia,woh Rasooljsallallahu- -alaihe 
wa sallam)ki khidmat mein hazir 
huyein,Aap ne unke nikaah ko rad kar dia" 
(Bukhari :51 38) 

lekin yeh ikhtiyar us soorat mein hai jabke nikah ke 
ba'd abhi rukhsati na hui hojukhasati ke ba'd khula' ya 

talaq waghairah ki bina par hi ikhtiyar ho sakta hai, aur 
yeh ijazat sirf kunwari baligha ya baiwah baligah se li 
jayegi,na baligha se ijazat lena zaroori nahi jaisa ke 
sayyeduna Abu Bakr (R)ne Ayesha(R)ka nikaah us 
waqt kar dia tha jab ke unki umr 6 saal thi. 

(Bukhari: 1533 , Muslim:1422) 


Haq e mahar ka wajib hona: 

Nikah mein mahar ki adayegi bhi wajib hai, Allah t'ala 


ka irshad hai: 

"aurton ke mahar khus dili se dedo , agar 
woh dil ki khushi se us ka kuch hissa 
mua'af karden to turn khushi se khao" 

(A! Nisa:4) 

Shari'at mein mahar ki kam az kam ya ziyada se 
ziyada miqdar muqarrar nahi hai,aik aadmi haisiyat ke 
mutabiq jitni chahe mahar de sakta hai 
Allah ta'ala ka irshad hai: 

"agar turn ne in auraton mein se kisi ko 
khazana bhi (Mahar meinjdiya ho to us se 
(talaq ke waqt) kuch na to" (A! Nisa:20) 
lekin shari'at ne kam se kam mahar muqarrar karne ki 
talqeen ki hai taake nikaah ka 'amal mushkil na 
ho,Nabi(sallallahu alaihe wa sallam))ka irshad hai: 
"behtareen haqqe mahr woh hai jise ada 
karna intehyi aasaan ho" (AbuDaud:21 17) 

Aur Aapjsallallahu- -alaihe wa sallam)ka farman hai: 
"Mubarak aurat woh hai jis se mangni 
karna aasaan ho aur jis ka mahar ada 
karna aasaan ho"(lbn e Hibban: 7/158 , 

Sunan Baihaqi 7/235) 

Sayyeduna Umar(R)ne apne aik khutbe mein farmaya: 
"khabardaarlauraton ke mahar badha 
chadha kar mat bandhojsliye ke agar yeh 
dunya mein izzat aur Allah ke yahan taqwa 

ka ba'is hoti to Allah ke Nabifsallallahu- 
-alaihe wa sallam)uske turn mein sabse 
ziyada haqdaar the" 

(Abudaud:2106. Tirmizi:1 1 14) 

Mustahab yahi hai ke poori ki poori mahar fauran ada 
kar di jaye, jaisa ke Nabi(sallallahu alaihe wa sallam)ke 
qaul w amal se sabit haijekin mahar takheer se ada 
karna bhi durust hai.isi tarah kuch hisse ki fauri aur kuch 
ki ba'd mein adaygi bhi jaiz hai. 

Mard agar kuch diye baghair mil le to yeh jaiz hai . lekin 
ba'd mein adayegi zaroori hai. (A! baqra) 

Khutba e nikaah: 

Nikaah ke mauqe par khutba mashru' w musatahab 
hai,Baihaqi ki riwayat ke mutaabiq Nabijsallallahu alaihe 
wa sallam) ne irshad farmaya: 

"jab turn mein se koi nikaah ya us ke elawah kisi 
hajat ke liye khutaba dene ka iraada kare to 
kahe'Alhamdulillah. . " (Baihaqi 7/146) 

Nikaah ka 'elaan aur duf bajana: 

Nikaah ka 'elaan bhi mashroo' aur mustahab hai, 
Nabijsallallahu alaihe wa sallam)ka irshad hai: 

"Nikaah ka 'elaan karo" 

(Adabuzzafaf A I bani p:183) 

Isi maqsad ki khatir Nabifsallallahu alaihe wa sallam) 
ne duf bajane aur gane ka hukm aur ijazat di 
hai,Aap(sallallahu alaihe wa sallam) ka irshad hai: 
"Haram aur halal ke darmiya farq karne wali 
cheez duf bajana aur nikaah ka elan karna 
hai"(Tirmizi:1088,lbne Maja waghaira) 

Sayyeduna Amir bin sa'd(R)se riwayat hai: 

"aik nikaah ki majlis mein Qurza bin ka'b 
aur Abu Mas'ood Ansari(R) ke han jana 
huwa.wahan kuch ladhkiyan gana ga rahi 

thein,main ne unse kaha.aap Rasolullah ke 
sahabi aur badr mein shareek hone waale 
hain,yeh aap ke samane kia ho raha 
hai?un dono ne mujh se kaha agar aap 
pasand karen to baithen aur geet sunein 
aur agar jana pasand karein to chale 
jayen,is liye ke hamein nikah ke mauqe par 
geet gane ki ijaazat di gayi hai" 

(Nasai 6/135) 

wazeh rahe ke duf halke chamdhe se tayyar aik 
ma'mooli qism ke baaje ko kahte hain lihaza us ki 
bunyad par dhol aur taashe waghaira bajane ka jawaz 
faraham karna jaiz aur durust nahi,shadi ke mauqe par 
daur e nabawi mein ash'aar padhne ka suboot maujood 
haijekin jin riwayton se is ka suboot milta hai, unse 
ma'loom hota hai ke yeh ash'aar ya bachchiyan padhti 
thein ya laundiyan,azad aur baligh auratein nahi,elawah 
azein asha'aar naiki aur bhalayi ki baton, aslaaf ke 
achche karnamon aur du'a waghairah par mushtamil 
hote the na ke 'ishq w mu'ashaqa aur be hay ay i w bai 
hoodgi ki baaton par .(dakhiye Bukhari, Ibne 
Maja: 1900, Ahmed 4/77) 

Nikaah ka masjid mein In'eqaad: 
Rasoolullahjsallallahu alaihe wa sallam) se marwi hai : 
"is nikaah ka 'elaan karo aur use masjid 
mein mun'aqid karo"(Tirmizi) 
is riwayat ki bina par masjid mein nikaah karne ko 
mustahab qarar diya jata haijekin yeh riwayat sanadi 
'etebaar se za’eef hai. (Hahiyatu 'Aroos page:132) 
lekin agar nikah ke elaan ke paishe nazar aur baa 
barkat jagah hone ki wajah se masjid ka intekhab ho to 
behtar hai, mazeed masjid mein nikaah ki soorat mein 
nikaah se mu'alliq bahut si ghair shar'i cheezon aur 

khurafaat waghairah se hifazat ho sakti hai. 

Nikaah ki mubarakbadi: 

Nikaah ki mubarak baadi dena mustahab hai, Syyead - 
-una Abuhuraira(R)se riwayat hai: 

"Nabi(sallallahu alaihe wa sallam) jab 
nikaah ki mubaarka badi dete to kahfe: 

i _ i J Lj ‘tif I l—Sj b 

(Allah tere liye barkat de aur tujh par barkat 
atare aur turn dono ko bhlayi par jama' 
farmaye "(AbuDaud:2 1 30, Tirmizi: 1091) 

Nikaah ke mauqe par dulha aur dulhan ko 
tohfe dena: 

Nikaah ke mauqe par dulha aur dulhan ko tohfe dena 
mashroo' hai, I mam Bukhari rahimahullah ne Saheeh 
Bukhari mein yeh unwan qa'im kia hai: 

"dulahan ke liye dohfe ka baab" 
phir is ke tahat darja zail hadees naqal ki hai ,sayye- 
-duna Anas bin Malik(R) riwayat karte hain: 

"aik baar aisa hua ke Nabi (sallallahu 
alaihe wa sallam) dulha bane aur Zainab 
se aap ne nikaah kia,meri walida mujh se 
kahne lagein ke is waqt agar ham Allah ke 
Rasool(sallallahu alaihe wa sallam)ko koi 
tohfa bhejen to yeh bahut achcha 
hoga,mein ne bhi kaha ke han munasib 
hoga,chunache meri walida ne khajoor, 
ghee aur paneer mila kar aik bartan mein 
halwa tayyar kia aur mere hathon Nabi 
(sallallahu alaihe wa sallam) ke paas 
bhijwaya" (Bukhari:5163) 

Aapas mein tahayef ka tabadala aik pasandeeda 
amal hai,Nabi(sallallahu alaihe wa sallam) ka irshad hai: 

"aapas mein tohfe diya karo aur is tarah 
aapas mein mahabbat badhayo" 

(A! adabul mufrad:594) 

Is 'aam daleel ki bina par is baat ki puri gunjaish hai 
ke shauhar aur biwi aur un ke rishte daar aapas mein 
tohfe dein aur lenjekin agar yeh rasm nibhayi ke taur 
par ho to zahir si baat hai ke aik ghair zaroori amal aur 
thayif lene aur dene ke maqsad ke khilaf hai Jihaza is ki 
hausla afzayi ki bajaye is se bachna behtar aur aoula 
hoga. 


Nikaah ke mauqe par khana khaane aur 
khilane ka mas'ala: 

Nikaah ki taqreeb mein shirkat karne wale mahma- 
-non keliye khane ka intezam karne mein shara'an koi 
burayi nahi hai.shareek hone wale afrad ki haisiyat 
mahman ki hai aur mahman nawazi ki targheeb 
Nabi(sallallahu alaihe wa sallam)ne takeedi andaaz 
mein di haijrshad hai: 

"jo shaks Allah aur Akhirat ke din par eiman 
rakhta ho use chahiye ke apne mahman ki 
izzat w takreem kare " (Muslim: 1 9) 

lekin mahman nawazi isteta'at ke mutabiq honi chahiye 
ghair zaroori takullufat aur phir jabr w qahr ke sath 
dulhe walon ki taraf se mahmanon ki bheed ki bheed ki 
shirkat ne aaj is jaiz aur mubah cheez ko ghinauni shakl 
dedi hai,isi ka nateeja hai ke kuch logon ne shadi ki 
zayafat ko ghair shara'i aur shadi mein khana khane ko 
na jaiz aur haram samajhna shuru' kardia hai.halanke 
yeh baat bilkul durust nahi, baaratiyon ka mutalaba aur 
dabau ke sath khana khana haram khauri hi haij'sliye ke 
Allah t'ala ka irshad hai: 


"ae eeman waloiapne aapas ke maal na jaiz 
tareeqe se mat khao magar yeh ke tumhari 

apasi razamaridi se ho khameU w tatokhf 
i Al Nisa.du/ 

Zahir hai ke yeh khana razamaridi se nani klulaya 
jata. 

Rukhsati aur mulaqaat ke aadaab: 

Aqd ke ba'd mard aur aurat aik doosre ke liye halal ho 
jate hain.ab shara'i taur par un ke yakja hone mein koi 
rukawat nahijs tarah aqd ke fauri ba'd rukhsati aur 
dulha w dulhan ki mulaqat ho sakti hat lekin agar aqd ke 
ba'd rukhsati aur wida'i kuch waqton ke ba d ho to koi 
haraj nahi, Nabi(sallallahu alaihe wa sallanhka aqd 
Ayesha(R)se huwa to un ki umr us waqt che seal thi aur 
rakhsati ke waqt nau saal thi. rukhsati aur mulaqat ke 
waqt ki musatahab baton ki tafseel is taiah hai: 

1. Du than Iw sanwarna aur dulh e ke liye tayyar 
karna: 

Is sisile mein sayyeduna Asma bint Yazeed(H)ki 
riwayat hai,woh kahti hain: 

"main ne Rasoolullah(sallallahu alaihe wa 
sallam) ke liye Ayesha ko tayyar aur 
aarasta kia.phir aap ke paas aayi am aag 
ko bulaya taake aap unhen dekhen.Aap 
tashreef laye aur Ayesha(R) ke paas baitti 
gaye.phir doodh ka aik piyala laya gaya. 
aap ne us se piya.phir use Ayesha ko paieh 
farmaya , unhone liaya ki wajah se sar 
jhuka liya. main ne Ayesha ko jhadhka aui 
kaha ke Nabi(sallallahu alaihe wa 
sallam)ke haath se piyala pakadh lo .is par 
Ayesha (R) ne Rasoolullah se piyala pakda 
aur kuch doodh piya. 

(Ahmed 6/438. Aadabuzzafat p 92) 

Isi tarah Urwa rahimahullah se riwayat hai ke Ayesha (H) 
ne aik Ansari shaks ki shadi ke liye us ki dulitan ka bauao 

singhar kia. ( Bukhari :5 1 62) 

Jis tarah dulhan ke dulhe ke liye sanwarna mustahab 
hai usi tarah yeh bhi munasib hai ke dulha bhi khud ko 
sawanre,Sayyeduna Abdullah bin Abbas(R)farmate hain: 
"mani apni biwi ke liye usi tarah banna 
sawanrna pasand karta hun jis tarah mujhe 
yeh pasand hai ke woh mere liye bane aur 
sanware,ilsiye ke Allah ta'ala ka farman hai: 
aur auraton ke bhi waise hi haq hain jaise 
un par mardon ke hain" 

[Alabaqra:228](Tafseer Tabri 4/532) 
Dulahan ko dulhe ke liye sanwarna aur dulhe ka apni 
dulhan ke liye sanwarna achcha aur matloob amal hai 
lekin zaroori hai ke yeh amal shara'i hudood aur aadab 
ke dayere mein ho. 

2.Shauhar ka biwi ko diljoyi ki khatir koi tohfa va 
khane ki koi cheez paish karna: 

Is silsile mein peeche Ayesha(sallallahu alaihe wa 
sallamjko doodh pesh karne ki riwayat guzar chuki hai. 
3.pahli mulaagat ke wagt biwi ke sar par haath 
rakhna aur barkat ki du'a karna: 

Nabijsallallahu alaihe wa sallam)ne irshaad farmaya: 
"jab turn mein se koi shaks shadi kare ya 
khadim(ghulam)khareede to us ki paishani 
par hath rakhe,Bismillah padhe aur barkat ki 
du'a kare aur kahe: 

So i j£\ j <QpI jla 

S’ I fl J Lr j ^> ijlis jJii 

(Ae Allahlmain tujh se is ki bhlayi ka swaal 
karta hun aur us cheez ki bhalayi ka bhi jis 
par toone ise paida kia aur teri panah mein 
aata hun iske shar se aur us cheez ke shar 
se jis par toone ise paida kia) 
(Abudaud:2160,Tirmizi:1 154,lbne Maja:1918) 

4. Biwi ke sath do raka'aten Namaz padhna: 

Syyeduna Shaqeeq tabe'ai rahimahullah farmate hain: 
"aik aadmi aaya jise Abu hareez kaha jata 
tha,usne kaha main ne aik kunwari jawan 
ladki se shadi ki hai.mujhe dar hai ke kahein 
woh mujh se doori na ikhtiyar kare to 
Abdullah bin Mas'ood(R)ne farmaya.be shak 
mahabbat w ulfat Allah ki taraf se hai aur 
nafrat w judayi shaitan ki taraf se hoti hai , 
shaitan yeh chahta hai ke Allah ki halal karda 
cheez ko tumhare liye na pasandeeda bana 
dejihaza jab woh tumhare paas aaye to use 
hukm dena ke woh tere peeche do raka'at 
Namaaz padhejaik riwayat mein mazeed yeh 
izafp haijaur yeh du'ppadho: , ■ . 

CJ'J Ijl L~> j'Jjjyx-i Liy 

"Ae Allah Imeri biwi mein mere liye barkat 
ata farma aur mere ahl w ayaal ke liye 
mujh mein barkat ata far may a, jab tak tu 
hamein yakja rakh khair ke sath yakja rakh 
aur jab hamare darmiyan judayi daalna 
chahe to khair w bhlayi ke satha hamare 
darmiyan judayi daal"(lbne Abi 
Shaiba:7/50,Adabuzzafaf page 96) 

5. Hambistari se pa hie du'a padhna: 

Syyeduna Abdullah bin Abbas(R)farmate hain ke 

Rasoolullahjsallallahu alaihe wa sallamjirshad farmaya: 
"agar turn mein se koi biwi se hambistari se 
qabl yeh du'a padh le: 

LijjU jlklijl ulLr *iil' <d)i 

(Allah ke naam ke sath,ilaahi hamein 
shaitan se bacha aur jo aoulad tu hamen 
ata farmaye use bhi shaitan se bacha) 

to agar bachcha paida ho to woh shaitan 
ke zarar se mahfooz rahega" 

(Bukhari: 141, Mulim: 1 434) 

6. hambitari se gab! sawab aur aulad ki pane ki 
niyyat kare taake yeh 'amal ibadat likha jaye: 

Nabi(sallallahu alaihe wa satiam)ne farmaya: 

"turn mein se aik ki sharmgah mein sadaqa 
hai "(Bukhari:5354, Muslim: 1 628) 

aulad talab karne ka hukm dete huye Allah t'ala ne 
irshad farmaya: 

"ab ijazat hai ke turn un(ya'ni ramazan ki 
raat mein apni biwi)se hambistari karo Allah 
ta'ala ki likhi hui cheez (aoulad) talash 
karo" (A! Baqra:187) 

7. hambistari jaiz maqam aur ja'iz halat mein 
karna: 

Allah ta'ala ka irshad hai: 

"(haiz se paaki ke ba'd)un ke paas jaao 
jahan Allah ne tumhein ijazat di hai" 

(Albaqra:222) 

Allaamah Ibnulaqayyim is aayat ko naql karne ke ba'd 
tahreer farmate hain: 

"yeh aayat aurat ke pichle hisse mein 
dukhool se do wujoohat se rokti hai, aik yeh 
ke Qur'an ne khaiti mein aane ki baat kahi 
hai aur woh maqam e wiladat hai na ke 
pakhana ki jagah jo gandagi aur paleedi ka 
maqam hai,lbn Abbas (R)kahte hain ke 
'apni khaiti mein jis tarah chaho aayo' se 
farajjagli sharm gaahjmuraad hai" 

(Zadul M'aad 4/240) 

Nabi(sallallahu alaihe wa sallam) ne is silsile mein sakht 
wa'aeeden sunayi hain ,chunanche Aapjsallallahu alaihe 
wa sallam)ka farman hai: 

"jo shaks aurat se uske pichle hisse mein 
jima' kare woh la'nati hai" 

(Abudaud:2162Jbne Maja:l923) 

Aik doosri riwayat ke alfaaz hain: 

"Allah aise shaks ki taraf rahrnat ki nigah se 
nahi dekhega jis ne apni biwi se uske 
pichle hisse mein jimaa'kia" 

(Ibn e Maja:1923) 

Nabi(sallallahu alaihe wa saHamjne haiz ki haalat 
mein aurat se hambistari kame ke silsile mein farmaya: 
"jo shaks haiz wali aurat se jimaa 1 kare ya aurat 
se uske pichle hisse mein jima ' kare ya kaahin 
ke paas aaye to usne goya us deen ka inkaar 
kia jo Muhammad par nazil kia gay a" 

(Abu daud:39U4. Tirmizi:135 ) 
Nabi(sallallahu alaihe wa sallamjka irshad hai: 

"jo halat e haiz mein apni biwi se 
hambistari karle woh aik deenar ya aadha 
deenar sadaqa kare" 

(Abu Daud: 264. Ahmed 1,229) 

Syyeduna Abdullah bin Abbas(R)iski wazahat mein 
farmate hain: 

"agar shuroo ‘ haiz mein hambistari kare to 
aik deenar aur khoon ke inqeta' par jima' 
kare to aadha deenar"(Abu Daud:265) 

8.Mivan biwi ka aik doosre ki sharmqah dekhna 
iaiz hai: 

Nabi(sallallahu alaihe wa sallamjka irshad hai: 

"apni sharmgah ko biwi ya laundi ke 
elawah chupa kar rakho" 

(Abu Daud .401 7, Ibne Maja: 1 920) 

Is riwayat se wazeh hai ke biwi aur laundi ke samne 
satar ka kholna aur barhana hona jaiz hai ba alfaz 
deegar miyan biwi ke liye aik doosre ka satar dekhna 

jaiz hai, Saudi Arab ki musataqil fatwa commeti ne isi ke 
mutabiq fatwa diya hai. (Fatawa aiiajna 19/361) 
Syyeduna Ayesha(R)se marwi riwayat jiske alfaz hain: 
"main ne kabhi Rasoolullah()sharmgah 
nahi dekhi" 

sanadi 'etebaar se za'eef hai, is liye daleel banane ke laiq 
nahi.(Adabuzzafaf page: 109) 

9.aqar aik hi wagt mein dobara jima' ka irada ho 
to: 

behtar yeh hai ke wazoo karliya jaye, Nabi (sallallahu 
alaihe wa sallam)ka irshad hai: 

"jab turn mein se koi apni biwi se 
hambistari karle,phir dobaara hambistari 
karna chahe to wazoo karle ,ye jimaa' ke 
liye khoob chusti paida kardeta 
hai"(Muslim:308) 

IQ.hambistari ki baton ko bayan karna sakht 
gunah ka kaam hai: 

Nabi(sallallahu alaihe wa sallam)irshad farmate hain: 
"Qiyamat ke din badtareen muqaam us 
shaks ka hai jo apni biwi se mubasharat 
karta hai aur woh uske sath us mein 
shareek hoti hai phir woh uski poshida 
baton ko phailata aur bayan karta hai" 
(Msuslim:1437) 

Abu Daud ki riwayat mein hai,Aap(sallallahu alaihe wa 
sallam)ne farmaya: 

...is ki misal us shaitana ki hai jo kisi shaitaan se 
gali mein milti hai phir woh us se apni hajat puri 
karta hai aur log uski taraf dekh rahe hote 
hain"(Saheeh Al Jame':7037) 

Waleema se mut'alliq shara'i ahkaam : 

Dulha aur dulhan ki mulaqat ke ba'd waleema ki da'wat 
mashroo' hai,Nabi(sallallahu alaihe wa sallam) ne uski 

khusoosi takeed ki hai,Aap(sallallahu alaihe wa 
sallam)ne Syyeduna Abdurrahaman bin Aouf(R)se 
farmaya: 

"waleema karo agarche aik bakri se ho" 

(Bukhari :5 167. Muslim: 1 427) 

Isi tarah jab Ali(R)ne Sayyeda Fatima(R)ke Iiye nikaah ka 
paigham diya to Aap ne farmaya : 

"Shadi ke Iiye waleema zaroori hai" 

(Sahee Ibne Maja:2419) 

Nabi(sallallahu alaihe wa sallamjne waleema ki takeed 
farmayi, sath hi apne amal se is silsile mein ummat ko 
sadgi ki ta'leem di, Aap(sallallahu alaihe wa sallam)ne 
Zainab(R)se nikah ke bad aik bakri 
se,(Bukhari:5167,Muslim:1428)Safiyyah(R)se nikah ke 
mauqe par khajoor aur sattu se(Tirmizi:1095)aur aik aur 
biwi se aqd ke bad do mudd(taqreeban sawa 
ser)jau(Bukhari:51 72)ke sath waleema kia,Aap (sail - 
-allahu alaihe wa sallam)ne numayish wali da'waton 
mein shirkat se mana' farmaya, Irshad hai: 

"do muqabla karne walon ki da'wat na qabool 
ki jaye na hi un ka khana khaya jaye" 

Baihaqi. SaheehulJame'2/1 74) 
Waleema aik din se ziyada bhi kia ja sakta hai Nabi 
(sallallahu alaihe wa sallam) ne Safiyyah(R) ka wale- 
-ema teen din kia tha. 

(Musnad Abi Ya'Ia.Adabuzzafaf Alban i p 74) 
Waleema mein naik aur saleh logon ko bulana chahiye is 
Iiye ke Nabi(sallallahu alaihe wa sallam)ne farmaya hai: 
"kisi mo'min ko hi apna sathi banao aur 
tumhara khana naik log hi khayen" 

(Abu Daud:4832.Muslim:2395) 
Nabi(sallallahu alaihe wa sallamjka irshad hai: 

"sab se bura waleema ka woh khana hai jis 
mein sirf maldaron ko bulaya jaye aur 

ghareebon ko chodh diya jaye" 

( Bukhari :5 1 77, Muslim: 1 432) 
Nabi(sallallahu alaihe wa sallam)ne waleema ki da'wat 
mein shirkat ko wajib qarar diya haijrshad hai: 

"jab turn mein se kisi ko waleema ki da'wat 
mile to woh us mein shareek ho" 

(Bukhari:5173) 

Aap(sallallahu alaihe wa sallam)ne farmaya: 

"jis ne (baghair uzr ke)da'wat qabool nahi ki 
usne Allah aur uske Rasool ki nafarmani ki" 
(Bukhari:5 1 77,Muslim:1432) 
Aap(sallallahu alaihe wa sallam)ne farmaya: 

(Hazir ho)phir chahe to khale aur chahe to 
chodh de" (Muslim:1430) 

Da'wat mein hazir hone walon ke liye do baten 
mustahab hain: 

1. khana kha chukne ke ba'd da'wat dene wale ke liye 
du'a karna. 

2. dulha aur dulhan ko khair w barkat ki du'a dena. du'a 
guzar chuki hai. 

Da'wat mein aurat aur bachchon ki shirkat ja'aiz 
hai,Sayyeduna Anas rawi hain: 

"Nabi(sallallahu alaihe wa sallam) ne 
auraton aur bachchon ko kisi shadi se aate 
dekha to aap khushi se jaldi se khadhe ho 
gaye aur farmaya: Allah!(gawah rahe) turn 
log sab logon se ziyada mujh ko mahboob 
ho" (Bukhari:5180) 

Auraton ki shirakt usi waqt jaiz hogi jabke woh 
mukammal parde mein hon,mahakne wali khushbu na 
laga rakhi ho aur da'wat mein mard aur aurat ka 
ikhtelaat na ho. 

Aisi da'wat mein shirkat ja'iz nahi jis mein gunah ki koi 
baat payi jati ho,Sayyeduna Ali(R) se riwayat hai: 

"main ne khana tayyar kia aur 
Rasool(sallallahu aiaihe wa sallamjko 
da'wat di.aap aaye aur ghar mein kuch 
tasweeren dekhein to taut gaye, main ne 
(hazir hokar)arz kia ae Allah ke Rasoollaap 
kis wajah se laut gaye? farmaya ghar mein 
aik parda tha jis mein kuch tasweeren thein 
aur farishte aise ghar mein dakhil nahi hote 
jis mein tasaaweer hon"(lbn Maja:3359) 

Hafiz Mubashshir Husain lahori aisi da’waton par raushni 
dalte huye likhte hain jin mein shairkat ja 'at 7 nahi: 

1. agar da'wte waleema ke mauqe par dhol, 
sarangiyan.band baje.raqs w surood.gane 
bajane, film banane aur is jaisi munkarat ka 
wajood ho to aisi da'wat .majlis aur muqam 
par shirkat ki sirf yahi aik soorat ja'iz hai ke 
un logon ko wa'z w naseehat aur da'wat ki 
jaye lekin agar iski qudarat na ho to phir 
aisi da'wat aur majlis mein shirkat qata'ai 
jaiz nahi. 

2. agar da'wat e waleema ke mauqe par 
haraam aur na ja'aiz cheezon ka ehtemam 
kiya gaya ho ya da'wat wale ki kamayi 
haram ki ho to us mein shirkat karna mana' 
hai,jaisa ke Abdullah bin Umar(R)se 
raiwayat hai ke Nabijsallallahu aiaihe wa 
sallamjne farmaya: 

"jo shaks Allah aur Aakherat ke din par eiman 
rakhta ho woh aise dastarkhan par na baithe jis 
par sharab ka daur daura ho" 

(Tirmiz:2801.Abu daud:3770) 

3-jahan jandar cheezon ki tasweer ka shaoqiya 
ehtemam kiya gaya ho wahan bhi shirkat durust 
nahi.fjaisa ke upar hadees guzar chuki 

hai)(Hadiyyatul Aroos page:261) 

Nikaah se mut'aillq ghair shar'ai batein aur 
rusoomaat w khurafaat: 

Nikaah se muta'aillq shar'ai aadab w ahkam ki 
tafseelat aapne padhi,ab akhir mein zaroori maloom 
hota hai ke ba'z un bid'aat aur rusoom ki taraf bhi ishara 
kar diya jaye jin ki muslim mu'ashare mein badhi 
pabandi ki jati hai halanke Qur'an w sunnat se unka 
door ka bhi wasta nahi hai ,jaise: 

&Muharrm,Safar aur Ramazan ke mahinon aur ba'z 
deegar dinon mein shadi na karna. 
rtshadi se qabl mahndi,manje aur sanchak ki rasm jism 
mein naach gane ke elawa naujawan mard w aurat ka 
ikhtelat aur be hayayi ki doosri baaton ka irtekab hota 
hai,yahan ham ko yeh bhi ma'loom hona chahiye ke 
mardon ke liye mahndi lagana durust nahi, yeh sirf 
auraton ke sath makhsoos hai, mard sirf sar aur dadhi 
ke baton mein manhdi laga sakta hai. 
rtsehra bandi ki rasm aur dulhe ko haar pahnana. 
rtdulha aur dulhan ko salamiyan dena. 
rtbaarat ke sath band baje ka ehtemam aur ba'z logon 
ka nachne aur gane wale mard w aurat ko bulaana. 

& nikaah ke mauqe par paise lutana. 

tirnikah padhate waqt ladke aur ladki ko kalime 

padhana. 

yrnikah ke ba'd hath utha kar ijtema'i ya inferadi du'a 

karna, Nabi(sallallahu alaihe wa sallamjaur Sahaba se 

aisa karna sabit nahi. 

rtnikah ke ba'd chohare lutana. 

rtdoodh pilayi ki rasm ada karna. 

T 4 ladki ko Qur'an ke saye mein rukhsat karna. 
rtmuththi bhar chawal phenkne ki rasm ada karna. 
rtdulha ke ghar mein dakhle se pahle darwaze ki 

chaukhaton par tail daalna. 
r^munh dikhayi aur god bithayi ki rasm. 
r^ladhke ke joote chupana aur paise le kar wapas 
karna. 

&dulhe ke aane tak mahmanon ko khane ke liye intezar 
karana. 

rtshadi ke mauqe par gharon mein charagan karna aur 
gair zaroori qumqumon ka ehtemam karna halanke ye 
gair shara'i aur aag ke poojne walon ki naql hai. 

In baaton mein ba'z woh hain jinhen ham bad'aqeedgi 
ke elawah aur kuch nahi kah sakte„jab ke ba’z ki 
haisiyat mahaz baija qism ke jahiiana khurafaat ki hai, in 
se ijtenab karna aur muslim mu'ashare ko in se najat 
dilane ki koshish karna intehayi zaroori hai taake logon 
ki bad 'aqeedgi se hifazat ke sath nikaah ka 'amal bhi 
aasan ho sake. 

Jahez ki museebat: 

Is waqt nikaah ko mushkil karne wali cheezon ki 
kasrat hai,un tamam cheezon mein jahez aur jode 
ghodhe ki raqm ka lena dena aik badi musibat ki 
haisiyat rakhta hai, is musibat ne samaj ki chulen hila kar 
rakh di hain. 

Islam ne mard ko hakim banya hai aur uski wajah yeh 
batayi hai ke woh auraton par kharch karne ka zimmedaar 
hai, jaisa ke Allah ta'ala ka farman hai: 

"mard auraton par hakim hain, is wajah se ke 
Allah t'ala ne aik ko doosre par fazilat di hai 
aur is wajah se ke mardon ne apne maal 
kharch kiye" (Al Nisa:1/491) 

Nabijsallallahu alaihe wa sallamjka irshad hai: 

...aur aadmi kisi cheez par sab se ziyadah 
takreem aur ezzat ka mustahiq hai to woh uski 
baiti ya us ki bahan hai"(Ahmad 2/182) 

goyake Nabi(sallallahu alaihe wa sallam)ne is baat ki 
targheeb di hai ke nikah ke mauqe par ladhki ke wali ko 
tohfa wagaira de kar us ki ezzat afzayi ki jayejekin ghair 
Islami mahaul ke nateeje mein aaj musalmanon ka aik 
tabqa be ghairati ki hadon ko phalangte huye na sirf yeh ke 
ladhki walon se tamam gharelu cheezon ka mutalba karta 
hai balke aik badi raqam ka bhi talib hota hai aur yun 
faqeeri ka kaam anjam deta hai. 

Jahez ki yeh rasm hindiyon se aayi hai,ba'z log 
Fatima(R)ke jahez ki baat karte hain halanke woh khud 
Sayyeduna AH ki aik zirah bech kar tayyar kiya gaya 
tha.(Dalailunnubuwwah 3/160) 

Aik baap apni khushi se apni beti aur hone wale damaad 
ko tohfe ke taur par deta hai to yeh shar'an bura nahi 
hai.lekin aaj jahez aik khatarnak fitne mein tabdeel ho gaya 
hai,uski wajah se ladkiyan zinda jalayi ja rahi hai, ladkiyan 
khudkushi kar le rahi hain. 

Jahez ki la'nat ki wajah se ab log jaheliyat ke zamane 
ki tarah ladkiyon ki paidayish ko pasand nahi karte 
chunanche rahme madar mein hi unko kahtm kar dene 
ki koshish ki jati hai, jahez ki wajah se nikah ka 'amal 
bahut mushkil ho gaya haijaakhon ladkiyan shadi ke 
baghair ghar mein baithi hain, ghareeb walidain ki poori 
zindagi jahez ka saman jodhne mein guzar jati hai,ba'z 
log to apni jayedad tak farokht kar dete hainjabke bahut 
se log soodi qarz le kar zindagi bhar pherte rahte 
hain, jahez hi ki wajah se kitni ladkiyan apni ezzat balke 
bahut son ne apna deen bhi gawan diya.ye aur is tarah 
ki doosri bahut sari buraiyon ka taqaza hai ke jahez ka 
khatma kiya jaye aur us ke mutalbe ko haram aur najaiz 
samjha jaye. 

Aasan nikaah ki aik misaal: 

Syyeduna Abdurrahman bin Aauf(R)bade sahabi aur 

ashra mubashshara mein se hain,Anas(R)bayan karte 
hain ke Nabi(sallallahu alaihe wa sallam)ne un par zardi 
ka nishan dekha to pucha yeh kiya hai?unhon ne 
bataya ke main ne aik aurat se ghitli ke baqadr sona 
mahar de kar nikah kar liya hai, yeh sun kar Nabi 
(sallallahu alaihe wa sallam)ne farmaya: 

"Allah tumhen barkat de ,walima karo 
agarche aik bakri hi se ho” 

(Bukhari :5 167, Muslim: 1 427) 

Ghaur kijye Abdurrahman(R)ne shadi karli aur Aap ko 
uski ittela' bhi nahi hui,is se un logon ko nasihat hasil 
karni chahiye jo shadi ke mauqe par door w nazdeek ke 
tamam rishtedaron ko jama karna zaroori samajhte hain 
aur is mein un logon ke liye bhi sabaq hai jinko ghalati 
se bhi agar yaad nahi kiya gaya to naak bhun chadhate 
aur rishta todhne se bhi gurez nahi karte. 

Hamare hayan shadi ke mauqon par "badon" aur 
"buzrugon" ki maujoodgi bahut zaroori samjhi jati 
hai, agar waqe'a aisa hi hota to Abdurrahman bin 
Aauf(R) ke liye Nabi(sallallahu alaihe wa sallam) se 
badh kar "bauzurg"aur kaun ho sakta tha?lekin unhon 
ne barkat ki hi khatir sahi Aap(sallallahu alaihe wa 
sallam) ki shairkat zaroori nahi samjhi. 

&&&- - &&& 

Nikaah.-Dayemi rifaaqat na 
ke waqti hamsafari: 

Nikah ke zari'e jo rishta wajood mein aata hai, uska 
maqsad jahan insani nasi ki taraqqi hai wahein mard 
aur aurat ki zina se hifazat bhi hai, is liye shari'at ne apni 
ta'leemat ke zari'ae is baat ka ehtemam kiya hai ke 
mard w aurat jab aik baar shadi ke rishte se judh jayen 
to bas jude hi rahen.isi liye shari'aat ne nikah ki un 
shaklon ko haram qarar diya jo mahaz waqti maslihat ke 
liye ikhteyar ki jati hain: 

Nikaah e mut'aa ki hurmat: 

Islam ne mut'a ke nikah ko haram qrar diya hai, mut'aa 
ka matlab hai kisi aurat se aik khas waqt ke liye nikaah 
kar lena,shruroo' mein safar aur jang ke dauran yeh 
nikah halal kiya gaya tha lekin phir haram kar diya gaya. 
(Bukhari:51 15,Mus lim:1407. 1405) 

Nikaah e halala ki hurmat: 

Isi tarah nikah e halala ko bhi haram qarar diya gaya 
hai,Allama Ibnul Qayyim(R) likhte hain: 

"Halala kahte hain jis aurat ko teen talaqen 
ho hayi hon uska nikah kisi se sirf isliye 
kardena ke woh pichle shauhar ke liye halal 
ho jaye,yeh naya shauhar us se siyaah kari 
karke us ko talaq de to pahla dayyus 
shauhar us se phir nikaah karle....,hlala dar 
asl khufya zina hai jo shara'an bilkul haram 
hai" 

(Ae'lamul mu'aqqe'een(urdu):jild 2 page:76) 

Syyeduna Uqba bin Amir(R) se riwayat hai ke Rasool 

(sallallahu alaihe wa sallam)ne farmaya:kia main 
tumhen udhar ke saand ki khabar na dun?Sahaba (Ft) 
ne kaha kion nahi ae Allah ke Rasoollto aapne farmaya: 
"woh halala karne wala hai , Allah ne halala 
karne wale aur jis ke liye halala kiya jaye 
dono par la'nat farmayi hai"(lbne maja,Daru 
qutnim,Baihaqi,lrwaul ghleel 6/300) 

Syyeduna Umar(R) farmate hain: 

"Allah ki qasam mere paas halala karne 
wala aur jis ke liye hlala kia jaye laye jayen 
to main dono ko rajm kardunga" 

(Ibne Abi shaiba:4/294,Baihaqi 7/208) 
Syyeduna Abdullah bin Umar(R) se aik aise aadmi ke 
bare mein pucha gaya jis ne apni biwi ko teen talaqen 
dedien ,phir uske bhai ne uske mashware ke baghair us 
se isliye nikah kar liya taake woh us aurat ko apne bhai 
ke liya halal karde,kia is tarah yeh pehle ke liye halal ho 
sakti hai? farmaya ke saheeh nikah ke baghair ye halal 
nahi ho sakti , ham Rasoolullah (sail- -allahu alaihe wa 
sal lam) ke zamane mein is tareeqe ko badkari shumar 
karte the. (Hakim:2806,Baihaqi 7/207) 

Nikaah e shighar ki hurmat: 

Nikah e shighar yeh hai ke aadmi apni beti ya bahan ki 
shadi kisi se is shart par kare ke woh bhi apni beti ya bahan 
ki shadi us se kardega.yeh haram hai, (Muslim 1416) is 
nikah ki hurmat ki wajah yeh hai ke is se nikah ke maqsad 
ko nuqsan pahunc sakta hai, aik ke sath doodri ki qismat 
judhi rahegi. 

Talaaq aur khuia' pasandeeda nahi: 

Islam ki nigah mein chunke nikaah ka maqsad dayemi 
mahabbat aur zindagi bhar ka sath hai is liye woh talaq ko 
sakht na pasand karta hai,Nabi(sallallahu alaihe wa 
sallam)ka irshad hai: 

"jo aurat apne shauhar se baghair kisi 
wajah ke talaq ka mutalaba kare us par 
jannat ki khushbu haram hai" 

(Abudaud:3226) 
Aap(sallallahu alaihe wa sallam)ne farmaya: 

"jo shaks kisi aurat ko uske shauhar se 
nafrat dilaye woh ham mein se nahi" 
(Abudaud:2175) 

Iblees ko talaq se badi khushi hoti hai Rasoolullah 
(sallallahu alaihe wa sallam)ne farmaya: 

"...aik shaitan akar kahta hai ke main ne 
fulan ko nahi chodha yahan tak ke main ne 
uske aur uski biwi ke darmiyan ikhtlaf daal 
diya, Iblees use qareeb karta hai aur kahta 
hai,achcha ajent to tu hi hai aur phir use 
gale se laga leta hai"(Muslim:7283) 

Talaq aur khula' ko na pasand karne ke bawajood 
Islam ne in dono keliye gunjaish rakhi hai aur in ki 
ijaazat di haijekin is ijazat ki haisiyat aik majboori ki 
hai,warna Islam ne aakhri had tak is baat ki koshish ki 
hai ke aurat aur mard ka ikhtlelaf is akhri anjam ko na 
pahunche,is silsile mein islam ne takeed ki hai ke koi na 
pasandeeda mu'amala paish aaye ya mard kisi bina par 
aurat ko pasand na kare to use sabr aur darguzar se 
kaam lena chahiye.(jaisa ke aage ayat aur hadees aa 
rahi hai) 

Islam ne saaf lafzon mein takeed ki hai ke agar aurat 
ki taraf se koi na pasandeeda baat paish aati hai to 
pahle use nasihat ki jaye,agar us se kaam na chale to 
waqti judayi(bistar alag kardene) se kaam liya jaye,is se 
bhi baat na bane to halke andaz mein marne ki ijazat 
hai aur agar is se bhi tabdeeli na ho to phir dono taraf 
se aik aik aadmi muqarrar ho aur woh islaah ki koshish 
karen,agar ab bhi baat nahi banti hai to phir akhri chara 

talaq aur judayi haijs marhale par bhi Islaam mi lane ke 
mauqe deta hai aur ruju' ki soorat paida karta hai, haiz 
ki halat mein talaq dena mana' hai is liye ke is halat 
mein aurat ka mijaz 'etedal par nahi rahta. 

Talaq ki ta'dad aik ki bajaye teen muqarrar ki gayi 
hai, teen talaqon mein do martaba ki talqein rajaa'i hain 
ya'ni agar shauhar chahe to inke bad bhi biwi se rishata 
qayim kar sakta hai, is ke liye talaq ke bad aurat ke liye 
eddat ka aik waqfa rakha gaya hai aur is waqfe mein 
mard ko takeed ki gayi hai ke woh aurat ko ghar se na 
nikale,is muddat mein kharch ki zimmedari woh uthata 
rahega, mard eddat ke undar baghair nikah ke apni biwi 
ko lauta sakta hai,han eddat ke bad nay a nikah karna 
padega.yeh saari tadbeeren isliye hain taake ta'alluqat 
ki soorat qayem rahe aur miayan biwi aik doosre se 
door hone se bach jayein. 
kamiyaab shadi shuda zindagi kaise? 

Nikah ke asli maqsad ki hifazat ke liye Islam ne miyan 
aur biwi mein se har aik ke zimme aise faraiz laga diye 
hain aur dono ke aise huqooq muqarrar kar diye hain ke 
jin ki hifazat se shadi shuda zndagi ko khushgawar 
banaya ja sakta hai aur mahabbat ko mazboot kiya ja 
sakta hai, Allah t'ala ne Qur'an Majeed mein irshad 
farmaya : 

"aur auraton ke bhi waise hi huqooq hain 

jaise un par mardon ke hain achchayi ke 


Isi tarah Nabi(sallallahu alaihe wa sallam) ka irshad 
hai: 

"yaad rakholjis tarah tumhara haq tumhari 
biwiyon par hai(usi tarah) tumhari biwiyon 
ka haq turn par hai" 

(Tirmizi: 1173, Ibn Maja :1851) 

Dekhye ke woh huqooq w faraiz kia hain: 

Miyan ke faraiz aur biwi ke huqooq: 

I.Biwi ka shauhar ke oupar pah la haq ye hai ke woh us 
ke sath achcha sulook aur bartao rakhe, Allah t'ala ne 
farmaya: 

"aur un ke sath behtar sulook rakho" 

(Al Nisa:19) 

behatr sulook ka matlab yeh hai ke jab mard khud 
khaye to uske khane ka bhi intezam kare, jis tarah khud 
pahne usi tarah use bhi pahnaye, agar us ki taraf se koi 
na pasandeeda baat (nafarmani waghaira jpaish aaye 
to pahle use nasihat ki jay e, agar nasihat se kaam na 
chale to phir doosre woh tariqe ikhtiayar kare jin ka zikar 
piche hua hai,Nabi(sallallahu alaihe wa sallamjirshad 
hai: 

"Sunolauraton ke sath achcha sulook kia 
karo isliye ke woh tumhare matahat hain, 
turn un se is (hambistari aur unki ezzat aur 
tumhare maal ki hifazat) ke elawah aur 
kuch ikhteyar nahi rakhte, han agar woh 
kisi badhi kotahi aur bad zubani ka irtekab 
karein to unhen bistaron se alag kardo aur 
unhein maaro lekin takleef deh maar nahi 
phir agar woh tumhari farmabardari 
ikhteyar kar lein to unke liye rasta mat 
dhundojtaiaq wagaira ka)"yaad rakho Ijis 
tarah tumhara haq tumhari biwiyon par 
hai (usi tarah) tumhari biwiyon ka haq turn 
par hai, tumhara haq un par yeh hai ke woh 
tumhare bistar aise logon ko na raudne 
dein jinhen turn pasand nahi karte, sunoi 
aur unka haq turn par yeh hai ke turn un ke 
sath unki paushak aur khaurak mein 
achcha sulook karo " (Tirmizi: 1163) 

yeh aadmi ke akhlaq ke kamil aur eeman ke mukammal 
hone ki aik pahchan hai ke woh apne ghar walon par 
meharban hojaisa ke Nabi(sallallahu alaihe wa sallam) ka 
irshad hai: 

"Momino mein eeman ke 'etebar se sab se 
kamil woh hain jo unmein sab se achche 
akhlaq wale hon aur turn mein sab se 
behtar woh hain jo apni auraton ke liye turn 
mein sab se behatar hon " (Tirmizi: 1 1 72) 

Aadmi ko apni biwi ka ikram karna chahiya aur yeh us 
ki shakhsiyat ke kamil hone ki daleel hai, aur uske 
ikaram mein yeh baat dakhil hai ke mard uske sath 
diljoyi ka mu'amala kare Ayesha(R)ki riwayat hai, 
farmati hain: 

''Rasoolullah(sallallahu alaihe wa sallam) 
ne mujh se dodh ka muqabala kia,main 
unse aage nikal gayi phir aik muddat ba'd 
jab main bhari bharkam hogayi thi Aap ne 
mujhse muqabala kia aur aap aage nikal 
gaye aur farmane lage ke yeh pichle 
muqable ka badla hogaya" 

(Abu Daud:2561) 

Nabi(sallallahu alaihe wa sallam) ne har qism ke khail 
ko batil shumar kia siwaye us khail ke jo apni biwi ke 
sath ho, irshad farmaya: 

"har woh cheez jis ke zariye Adam ka baita 
dil bahlyi ka kaam le baatil hai siwaye teen 
cheezon ke, uska apni kaman se teer 
chalana,apne ghaudhe ko sadhana aur 
tayyar karna aur apni biwi ke sath dil lagi 
karna, yeh cheezen haq aur durust hain" 

(Saheeh Ibn Maja:4434) 

2. Biwi ka shauhar par yeh bhi haq hai ke woh uski 
takleef deh baaton par sabr kare aur uski lagzishon se 

darguzar kare,Nabi(sallallahu alaihe wa sallam)ka 
irshad hai: 

"koi momin shaks(apni)momina(biwi)se 
bughz na rakhe,agr uski aik 'aadat na 
pasand hogi to uski kisi doosri aadat ko 
pasand bhi karega"(Muslim:1469) 
aur Aap(sallallahu alaihe wa sallamjne farmaya: 
"Auraton ke sath bhalayi ki wasiyat qabool 
karo, bila shuba unki paidayish pasli ki 
haddi se hui hai aur pasli ka sab se taidha 
hissa uske upar ka hissa hota hai, agar turn 
use sidhi karne lag jao to use todh daloge 
aur agar chodh doge to barabar tedhi 
rahegijihaza auraton ke baare mein khair 
ki wasiyyat qabool karo" 

(Bukhari:5184,Muslim:1468) 

3. aurat ka yeh bhi haq hai ke mard uski aisi tamam 
baton se hifazat kare jo uske sharaf aur ezzat ko thes 
pahunchane waii ho aur uski be ezzati ka sabab 
banen,use be pardagi aur zinat ke izhar se roke aur 
mardon se ikhtelat se bachaye,use deen aur akhlaq ki 
kharabiyon se bachaye,mard uska nigran aur uski 
hifazat ka zimmedaar hai, Allah t'ala ka irshad hai: 

"Mard auraton par nigran hai"(AI Nisa:34) 
aur Nabijsallallahu alaihe wa sallamjka irshad hai: 
"Mard apne ahl w ayal ka nigran hai aur is 
nigrni ke baare mein us se suwal kia 
jayega" (Bukhari:893,Muslim:1 829) 

4. Mard ke zimme aurat ka yeh bhi haq hai ke woh use 
zaroori deeni umoor ki ta'leem de ya use ilm ki majlison 
mein hazir hone ki ijazat de,is liye ke deen ki islah aur 
rooh ke tazkiye ki zaroorat uske liye khane aur peene ki 
zaroorat se badh kar hai jis ka intezam karna mard par 
wajib hai, Allah t'ala ka irshad hai: 

"ae eeman waloltum apne aapko aur apne 
ghar walon ko aag se bachao jis ka 
eindhan insan hain aur paththar" 

(A! Tahreem:6) 

Jahannam se bachao eeman aur amal saleh ke zariye 
hoga aur amal e saleh ke liye ilm w ma'rifat zaroori hai 
taake uski us tareeqe par adayegi ho jo shari'at ko 
matloob hai. 

5. Aurat ka mard par yeh bhi haq hai ke woh use deen 
par chalne aur namaz ki pabandi karne ka hukm de, 

Allah t'ala ka irshad hai: 

"apne ghar ke logon ko namaz ki takeed 
karo aur khud bhi us par jame raho" 

(Taha:132) 

6. Mard par auraton ka yeh bhi haq hai ke woh use ghar 
se nikalne ki ijazat de jabke use ghar se nikalne ki 
zaroorat ho,jaise woh ba jam'at namaz mein hazir hone 
ya apne ghar ke logon, rishtedaron aur padosiyon se 
mulaqat ki khahish kare, han is shart ke sath ke woh ba 
hi jab nikle,be pardagi na kare, khushbu laga kar na 
nikle,mardon se ikhtelat aur musafaha se bache. 

7. Mard ke zimme aurat ka yeh bhi haq hai ke woh uske 
razon ki hifazat kare,isliya ke woh uska ameen hai aur uski 
hifazat ka zimmedar ,sab se ziyada ahmiyat ka raaz bistar 
ka raaz hai ,jis se bataur khas mana' kia gay a hai. (Hdees 
guzar chuki hai) 

8. Mard ke oupar aurat ka yeh bhi haq hai ke woh usse 
apne kamon mein mashwara kare khas taur par un 
baton mein jin ka ta'alluq dono se aur unki aulaad se 
ho,Nabi(sallallahu alaihe wa sallam) ka uswa yahi hai 
,Aap apni biwiyon se mashware karte aur unki ra'i par 
'amal karte, Sulah Hudaibiya ke mauqe par jab aap 
sulah ki tahreer se farigh ho gaye to Sahaba se 

farmaya.utho aur qurbani karke apne baalon ko mund 
lo,Aap(sallallahu alaihe wa sallam)ne yeh baat teen 
martaba doharayi lekin koi bhi uth kadha nahi huwa, 
jab aap ne yeh surat e haal dekhi to Umme salma(R)ke 
paas tashreef le gaye aur logon ke is tarze amal ka zikr 
farmaya,Umme slama ne arz kia:ae Allah ke 
Nabi(sallallahu alaihe wa sallam)kia aap aisa chahte 
hain?to jaiye aur kisi se kuch kahe baghair apne ount 
zabah kar dijye aur apne baal mundne wale ko bula kar 
baa I mundwa lijye,aap ne aisa hi kia,ab kia tha,Sahaba 
saare ke saare uth khadhe huye, qurbani ki aur aapas 
mein aik doosre ke baal mund - ne I age, is tarah Allah 
ta'ala ne apne Rasool(sallallahu alaihe wa sal lam) ke 
liya unki biwi ki raai mein khair rakh dia. 

9. Mard ke oupar aurat ka yeh bhi haq hai ke woh Esha 
ke bad fauran uski taraf laut aaye, ghar se baahar us 
se door rah kar der raat tak jagta na rahe, isliye ke yeh 
cheez aurat ki bekhabi aur pareshani ka sabab banegi 
balke yeh bhi mumki hai ke agar barabar aisa ho to is 
se uske seene mein shak janam le,mard par aurat ka to 
yahan tak haq hai ke woh ghar mein bhi us ka haq ada 
kiye bagair us se door rah kar jaagta na rahe, khah yeh 
namaz ke liye hi kion na ho,Nabi(sallallahu alaihe wa 
sallam)ne Syyd- -una Abdullah bin Amar bin Aas (R) ko 
is baare mein tanbeeh karte huye farmaya : 

"bilashuba tumhari biwi ka bhi turn par haq 

hai" (Bukhari: 1 975, Muslim: 1159) 

10. Mardon par auraton ke huqooq mein se yeh bhi hai 
ke agar uski aik se aiyada biwiyan hon to unke 
darmiyan khane peene,libaas,ghar aur bistar par raat 
guzarne ke silsile mein adl se kaam le ,in mein se kisi 
baat mein kotahi zulm aur na insafi hai jo ke sakht 
haraam hai. 

Islami bhaiyolyeh woh huqooq hain jo auraton ke aap 
ke zimme hainjnki adayegi ki koshish karna aur is silsile 
mein kotahi se hattal imkan bachna aapki zimmedari 
hai,in huqooq ki adayegi aap ko shadi shuda zindagi 
mein sa'adat w masarrat bakhshega aur is se gharon ko 
salamti hasil hone ke sath un tamam baton se hifazat 
naseeb hogi jo aapki raaton ki neend haraam karen aur 
aapse aapka chain w sukoon cheen ten. 

khawateen ko bhi hamari nasihat hai ke agar shauhar ki 
taraf se kisi haq ki adaygi mein koi kotahi hoti ho to woh 
nazar andaz karen aur us kotahi ka jawab mazeed unki 
khidmat w ita'at ke zari'e den, is tarah izdewaji zindagi ki 
gadhi khushi khushi kamiyabi ki manzil ki taraf badhti 
rahegi. 

Biwi ke fara'aiz aur shauhar ke huqooq: 

Biwi ke upar shauhar ka haq bada azeem hai, Nabi 
(sallallahu alaihe wa sallamjne is haq ki azamat ko in 
lafzon mein bayan farmaya: 

"shauhar ka biwi ke upar aisa haq hai ke 
agar shauhar kojpeep aaloodjzakhm ho 
aur biwi usko chaat le tab bhi usne haq ada 
nahi kia" (Saheeh Ibne Maja:3148) 

Hosh aur aql wali aurat wahi hai jo un cheezon ko 
azmat ki nigah se dekhe jinko Allah aur uske Rasool 
(sallallahu alaihe wa sallam) ne azmat di hai,aisi hi aurat 
apne shauhar ki puri qadr karne wali hoti hai aur uski 
ita'at mein lagi rahti haijsliye ke shauhar ki ita'at jannat 
mein le jaane ke asbaab mein se hai,jaisa ke 
Nabi(sallallahu alaihe wa sallam) ne farmaya: 

"aurat jab panch waqt ki namaz ada kare, 
Ramazan ke roze rakhe,apni sharmgah ki 
hifazat kare aur apne shauhar ki ita'at kare 
to us se kaha jayega ke jannat mein uske 

jis darwaze se chaho dakhil hojao" 

(Saheeh Ibne Maja:660) 

Ae muslaman khatoonlgaur kijye ke kis tarah shauhar 
ki ita'at ko usi tarh jannat ko wajib karne wali cheezon 
mein shumar kia gaya hai jis tarah namaz aur rozon ke 
jannat mein dakhil hone ka sabab bataya gaya hai, to 
aap shauhar ki ita'at ko lazim pakadhye aur uski na 
farmani se bachye,kionke uski na farmani mein rab ki 
narazgi hai,Rasool (sail- -allahu alaihe wa sallam) ne 
irshad farmaya: 

"us zaat ki qasamljiske hath mein meri jaan 
hai jo shauhar apni biwi ko apne bistar 
par(aane kijda'wat de aur woh inkar karde 
to aasman wala us par us waqt tak naraz 
rahta hai jab tak ke shauhar us se razi na 
hojaye " (Bukhari :5 1 93, Muslim: 1 436) 

To aae musalman khatoonlaap ke zimme lazin hai ke 
aap aisi tamaam baton mein uski puri ita'at karen jo 
shari'at ki mukhalif na hon, han yeh ita'at ghulu ki yeh 
soorat bhi na ikhtiyar karle ke aap gunah aur na farmani 
mein bhi us ki ita'at karti rahen agar aisa hota hai to aap 
gunah gaar thahreingi. 

Misaal ke taur par aap uski khatir khubsoorat banne ki 
gharz se woh kam karne lagen jin par Nabi(sallallahu 
alaihe wa sallam) ne la'nat farmayi hai. 
ya yeh ke aap apne shauhar ki ita'at ghar se be parda 
nikalne ke silsile mein karen, isliye taake woh aapki 
khubsoorti ke zariye logon mein fakhr kare, 
Nabi(sallallahu alaihe wa sallam)ka irshad hai: 

"woh auraten jo libaas pahanne ke 
bawajood nangi hon,mardon ki taraf mayil 
hone wali aur unko apni taraf mayil karne 
wali hon jannat mein dakhil nahi hongi aur 
na hi uski khushbu payengi jabke khushbu 

panch sau saal ki masafat se aayegi" 


(Mu'atta:2652) 


Aik doosri riwayat mein hai: 

"Akhri zamane mein aisi auraten hongi jo 
libaas pahanne ke bawajood nangi 
hongi, unke sar bukhti ount ke kohan ki 
tarah honge,un par la'nat bhejo kionke yeh 
mal'oon hain" (Tabrani ausat:9331) 
ya yeh ke aap apne shauhar ki ita'at is baare mein 
karen ke woh haiz ki haalat mein ya pichli sharamgah 
mein jima' kare, yeh bade gunah ke kaam 
hain.(Hadeesen guzar chuki hain) 

Aap ke liye yeh bhi ja'iz nahi ke aap apne shauhar ki 
ita'at is tarah karen ke us ke kahne par ajnabi mardon 
ke saamne aayen,gair mardon se aapki mulaaqat aur 
musafaha wagairah aur aisi tamam baton mein jo 
shari'at ke khilaaf hain, shauhar ki ita'at aap par farz 
nahi, ita'at sirf naiki aur bhalayi ke kaamon mein karna 
hai,rab ki nafarmani karke bande ki ita'at ja'iz nahi. 

2. Biwi par apne shauhar ka yeh haq hai ke apni ezzat w 
waqar ki hifazat karemeez shauhar ke maal,uski aulaad 
aur ghar ki tamaam cheezon ki hifazat kare, Allah ta'ala 
ka irshad hai: 

"pas naik auraten farmabardar hain,gair 
hazri mein hifazat karne wall hainjsliye ke 
Allah ne (unhen)mahfooz rakha" 


Aur Nabijsallallahu alaihe wa sallam) ka farman hai: 
"Biwi apne shauhar ke ghar aur uske 
bachchon ki nigran hai, us se un ke bare 
mein pucha jayega"(Bukhari:7138.Muslim:4828) 

3.Mard ka aurat par yeh haq bhi hai ke woh us ke liye 
bane sanware, us se hamesha muskurate chehre ke 
saath mile,munh bigadhe aur aisi soorat banaye na mile 

jo use pasand na ho,Nabi(sallallahu alaihe wa sallam) 
ka irshad hai: 

"behtareen aurat woh hai jise aap dekhen 
to aap ko khush karde, jab hukm den to 
ita'at kare aur aapki gair hazri mein apni 
aur aapke maal ki hifazat kare" 

(Sheeh Ibne Maja:3299) 

Bahut si khawateen ka tarze 'amal is baare mein 
'ajeeb hi hota hai,shauhar ke saamne zeenat aur 
khubsoorti ikhteyar karne ki unhen koi parwah nahi hoti 
leikn agar woh ghar se bahar niklen to aaraish w 
zaibayish ke poore ehtemam ke saath nikalti hain, goya 
ke unka tarz e amal aur unka mu'amala us arabi 
maqoola ke bilkul mutabiq hota hai ke"ghar men 
bandarya aur sadhak par hirni" aisi Allah ki bandiyon ko 
Allah se darna chahiye,unki zeenat aur khubsoorati ka 
poora haqdar unka shauhar hai, gairon ke saamne 
izhaar e zinat to haram aur na pasandeeda amal hai. 

4. Biwi ke upar shuhar ka yeh bhi haq hai ke woh apne 
ghar ko lazim pakde aur shauhar ki ijazat ke bagair ghar 
se qadam na nikale,khah namaz ki khatir masjid jane ke 
liye hi kion na ho, Allah t'ala ka irshad hai: 

"aur apne gharon mein jami raho" 

(A! Ahzab:33) 

5. Shauhar ka apni biwi ke upar yeh haq bhi hai ke woh 
uski ijazat ke bagair kisi ko ghar ke andar aane ki ijazat 
na de, jaisa ke Nabijsallallahu alaihe wa sallamjka 
irshad hai: 

"tumhara haq unpar yeh hai ke woh 
tumahare bistar aise logon ke na raundne 
de jinhen turn na pasand karte ho aur aise 
logon ko ghar ke andar aane ki ijazat na 
den jinhen turn achcha nahi samajhte" 

(Tirmizi:1 163) 

6. Aurat ke zimme mard ka yeh haq bhi hai ke woh uske 
maal ki hifazat kare aur uski ijazat ke bagair us mein se 
kuch bhi kharch na kare,Nabi(sallallahu alaihe wa 
sallam)ka irshad hai: 

"koi aurat apne shauhar ke ghar se uski 
ijazat ke bagair kuch bhi kharch na kare, 
aap se pucha gaya khane ki cheez bhi 
nahi?farmaya:woh to hamara sab se umda 
maal hai"(Tirmizi:2203,Abu Daud:3548 
Balke shauhar ka to yeh bhi haq hai ke biwi khud 
apna maal bhi us ki ijazat ke bagair kharch na kare 
,jaisa ke Nabi(sallallahu alaihe wa sallamjka irshad hai: 
"kisi aurat ke liye ja'iz nahi ke apne maal 
mein se kuch bhi apne shauhar ki ijazat ke 
bagair udaade" (A! Saheeha:775) 

7. Biwi par mard ka yeh bhi haq hai ke woh us ki 
maujoodgi mein uski ijazat ke bagair nafli roza na 
rakhe,Nabi(sallallahu alaihe wa sallamjka farman hai 

"aurat ke liye ja'iz nahi ke apne shauhar ki 
maujoodgi mein uski ijaazat ke bagair 
(nafli)roze rakhe" 

(Bukhari :5 1 95, Muslim : 1 026) 

8. Shauhar ka apni biwi par yeh bhi haq hai ke agar woh 
us par ya uski aulaad par kuch maal kharch karti hai to 
us par ehsaan na jatlaye,isliye ke ehsaan jatlane se ajr 
w sawab baikar ho jata hai, Allah ta'ala ka irshad hai: 

"Aae eeman walolehsan jatla kar aur 
takleef deh baat karke apne sadaqat ko 
batil na karo" (A! Baqra:264) 

9. Shauhar ka biwi par yeh bhi haq hai ke woh thodhe 
par razi rahe, maujood cheez par qana'at kare aur use 
aise kisi kharch ki takleef na de jo us ke bas se bahar 
ho, Allah t'ala ka farman hai: 

"khushhal aadmi ko chahiye ke apni 

haisiyat ke mutabiq kharch kary aur jise 
rizq kam dia gaya hai woh usi ke muatbiq 
kharch dega jo Alaah ne use diya hai, Allah 
kisi ko usi ke mutabiq taleef deta hai jo 
usne use diya hai, Allah jald hi tangi ke ba'd 
aasani kardega" (Al tlaq:7) 

10. Biwi par uske shauhar ka yeh bhi haq hai ke woh 
sabr ke sath uski aulaad ki behtar tarbiyat ka ehtem - 
-am kare, uske samne uksi awulad par gusse ka izhar 
na kare,na bad du'a de aur na hi unhen bura kahe is 
liye ke yeh baten shauhar ki aziyat ka ba'id hongi,aur 
Rsooljsallallahu alaihe wa sallam) ka irshad hai: 

"jab koi aurat dunya mein apne shauhar ko 
takleef pahunchati hai to Hoor mein se uski 
biwi kahti hai, use takleef na do, Allah 
tumhen 'gharat kare, woh to tumhare paas 
mahman hai jald hi turn se juda ho kar 
hamare paas aa jane wala hai" 

(Tirmizi:1 184) 

1 1. Shauhar ka biwi par yeh bhi haq hai ke us ke 
walidain aur rishtedaron ke sath behtar bartao kare, ,jo 
khatoon shauhar ke walidain aur rishte daron ke sath 
behatr bartao na kare woh shauhar ke sath achcha 
bartao karne wali nahi ho sakti. 


12. Shauhar ka yeh bhi haq hai ke jab woh biwi ko ham 
bistari ke liye bulaye to inkar na kare, is liye ke 
Nabijsallallahu alaihe wa sallam)ka irshad hai: 

"jab shauhar apni biwi ko apne bistar par 
aane ki da’wat de aur woh ikaar karde aur 
shauhar us se naraaz ho kar raat basar 
kare to subah tak us par farishte la'nat 
karte rahte hain" 

(Bukhari :5 1 94, Muslim : 1 436) 

Aur Aap(sallallahu alaihe wa sallam) ne farmaya: 

"jab shauhar apni biwi ko jima' ke liye 
bulaye to use uske paas aajana chahiye 
agarche woh tannur par ho"(Tirmizi:1 160) 

13. au rat ka yeh bhi farz hai ke woh apne shauhar aur 
uske ghar ke raazon ki hifazat kare, kisi raaz ko faash 
na kare,khas taur par bistar ke raaz ko bilkul na khole, 
bahut si khawateen is silsile mein kamzori ka suboot 
deti hain,halanke Nabi(sallallahu alaihe wa sallamjne is 
se sakhti se maria’ farmaya hai. 

14. Auarat ka yeh bhi farz hai ke woh apne shauhar ki 
mahabbat aur rifaqat ki hifazat ki harees rahe aur uske 
sath ta zindagi nibahne ki koshish kare aur bagair kisi 
sabab ke talaq ka mutalab na kare, wa'eed ki riwayaten 
piche guzar chuki hain. 

Aae musalman khatoon! yeh aap ke upar aa'id hone 
wale aapke shauhar ke huqooq hain , aap ke liye lazim 
hai ke aap in huqooq ki adayigi ki puri puri koshish 
karen aur apne haq ke silsile men shauhar ki taraf se ho 
rahi kotahi se chashm poshi karen, is tarah aap ki 
mahabbat ko hameshgi milegi.gharo ki islah ka saman 
hoga aur gharon ki durustagi se samaj ki durusti wajod 
men aayegi. 

Aik aqalmand maan ki nasihat apni beti ko: 

Man'aon ki yeh badi zimmedari hai ke woh apni 
betiyon ko in huqooq ki adayegi ki nasihat aur talqeen 
karen aur pahli mulaqat se pahle hi har maan apni beti 
ko in huqooq ki yad dihani karade, salaf ki khwateen ka 
yahi tarze amal tha,chunache kinda ke baadsha Amr bin 
hijr ne Umme Ayas bint Aauf shaibani se shadi ki ,jab 
rukhsati ka waqt qareeb hone ko hua to ladhki ki maan 
Umama bnit Hariz ne ladhki ko tanhayi men nasihat ki 
Jis mein usne khushgawar izdewaji zindagi ke usool 
bayan kiye, usne kaha: 

"Aae meri beti! agar shayistagi aur adab w khubi ki 
wajah se agar koi nasihat se bala hoti to tu iski ziyada 
haqdar thi, lekin nasihat ghafil ke liye tambeeh ka 
saman aur aqlmand ke liye madad ka zari'aa hoti hai 
aur agar koi aurat apne maan baap ki mahabbat aur 
unki daulat ki bina par shauhar se be niyaz hosakti to tu 
uske sab se ziyada la'iq hai, lekin auraten mardon ke 
liye paida hui hain aur mard ki takhleeq auraton ke liye 
hui hai. 

Meri betiltu us faza se juda ho rahi hai jis mein tu paid 
haui aur us ghonsle ko chodh kar jis men tu parwan 
chadhi aise aashyana ki taraf ja rahi jis se tu na aashna 
hai aur aise sathi ki taraf ja rahi hai jis se tu na manoos 
hai,ab woh apne ikhtiyar ki buy ad par tumhara nigran 
aur nigahban ban chuka hai, pas tu uski laundi ban ja 
woh tumhara farman bardar ghulam ban jayega aur us 
ke hawale se das baaton ki hifazat karo, ye tumhare liye 
zakheere ke taur par kaam aayengi. 

& Unmen pahli aur doosri baatyeh hai ke qana'at 
pasandi ikhtiyar karna aur khushi ke sath uski ita'at 
karna.(qana'at men dil ka sukoon aur ita'at mein Rab ki 
raza poshida hai) 

rtTeesri aur chothi baaten yeh hain ke uski nigah aur 
naak ki jaghon ka khayal rakhna,aisa na ho ke us ki 
nigahen tumhari badsoorati ke kisi maqam par pad 
jayen aur dekho woh turn se sirf khusbu hi sooghe. 
rtPancwein aur chati baaten yeh hai ke uske sone aur 
khane ke aauqat ka khayal rakhna kion ke bhook ki 
shiddat aadmi ko ghzabnak kar deti hai jabke neend 
mein khalal use aape se bahar kar deti hai. 
rtSatwein aur aathwien baat yeh hai ke uske maal ki 
hifazat aur uske 'ayal aur aulad ki saheeh dekh rekh 
karna, maal ke silsile mein sab se aham cheez uska 

umda istemala hai aur 'ayal ke liye sa sab se ziyada 
qabil tawajjo baat unka ehteram hai. 
ft Aur nawein aur daswein baat yeh hai ke kisi 
mu'amale mein uski nafarmani na karna,uske kisi raaz 
ko fash na karna,agar turn ne uski na farmani ki to uska 
seena tumhare khilaf ghusse se bhar jayega aur agar 
tune uske raaz ko fash kar diya to tu uski gaddari aur be 
wafayi se mahfooz nahi rah sakti , agar woh gamdgeen 
ho to koi aisi harkat na karna jis se khushi jhalke aur 
agar woh khush ho to uske saamne roni soorat bana 
kar na aana" 

(Alwajeez fi fiqhissunna wal kitab alA'zeez) 

ft ft ft- ftftft 

\ Urdu in Roman script 


Zina ke nuqsanat aur us ke asbaab 
par guftagu karne wali 

aik umda aur rahnuma kitaab 


Zina se bachein! 

kion aur kaise? 


Taleef: 

Hafiz Muhammad Sajid Usaid Nadwi 



Mehdipatnam, Hyd. 500008 

Cell: 9494511336, 8522991427 

\ Urdu in Roman script 

Mushhoor Arabi kitab 

"KUN SALAFIYYAN ALAI JADDAH 

Ka Urd Translation 


Sachche Salafi Bano! 


Tuleef: 

Fazilatusshaikh Abdussalaam bin Raja 
Assahemee 

Nazre saani: 

Fazilatusshaikh Saleh Al fauzan hafizahullah 


Tarjuma: 

Hafiz Muhammad Sajid Usaid Nadwi 



Mehdipatriam Hyd 500008. 

Cell: 9494511336, 8522991427 

\Urduin Roman script 

A(lkhir(lt(Maut,Barzakh,Mahshar,Jannat w fahannam waghairah) OUT 

taqder par eeman se muta'alliq 

300 se za'aid suwalat aur unke jwabaat ka 
qeemati aur munfarid majmoo’aa 


'AQeeda Quiz 

part: 3 


Taleef: 

Hofiz Muhammad Sajid Usaid Nadwi 


Mak ta bah A. l~faizi 

Mehdipatnam, Hyd. 500008 

Cell: 9494511336, 8522991427 

